
Studii 


O ÎNCERCARE DE A RIDICA 
LEGEA FUNDAMENTALĂ A ROMÂNIEI LA 
VALORILE DREPTEI CREDINȚE ORTODOXE 
Propuneri pentru o posibilă revizuire 
constituțională în vederea consacrării 
tradiţiilor și valorilor ortodoxiei românești 


I. Argument 


Lumea de astăzi, omul, societatea și statul se 
adâncesc într-o secularizare din ce în ce mai 
accentuată. Creștinismul și, mai ales, valorile dreptei 
credințe sunt abandonate, refuzate și chiar blamate și 
prigonite. În Occident, multe biserici au fost închise din 
lipsa credincioșilor. Omul contemporan l-a uitat și chiar 
îl renegă pe Dumnezeul Cel adevărat, Unul în fiinţă și 
întreit în Persoane, și dreapta credință. Cuvintele 
Mântuitorului: „Căutaţi mai întâi împărăţia lui 
Dumnezeu şi dreptatea Lui şi toate acestea se vor 
adăuga vouă” ( Matei 6,33) și „Cel ce rămâne întru 
Mine şi Eu în el, acela aduce roadă multă, căci fără 
Mine nu puteţi face nimic” (loan 15, 5) sunt uitate sau 
neglijate. Omul, societatea și statul se cred suficiente 
lor înșile. Tehnologia a depășit umanismul, iar 
pragmatismul și raționalismul exacerbat devin noua 
religie a vremurilor noastre. Societatea contemporană 
nu este marcată atât de mult de ateism, cât mai ales 
de politeism. Dumnezeul adevărat, Cel personal, este 
înlocuit cu dumnezei creaţi de om, cu idoli moderni ai 
vremurilor noastre, în sensul că materia, trupul, 
pragmatismul raţionalizat şi lumea aceasta sunt unica 
realitate. 

Din nefericire și unitatea creștinismului și a Bisericii 
au fost afectate de politeism. Părintele Arsenie Boca 
deplângea faptul că la vremea lui existau peste 300 de 
confesiuni și secte care se considerau creștine. Astăzi, 
se pare că sunt peste 3000 de astfel de grupări care, 
de fapt, disprețuiesc pe Dumnezeu, Sfânta Cruce, pe 
Maica Domnului, Sfintele Taine, pe sfinţi și sfintele 
icoane. 

Orice referire la originile și tradiţiile creștine ale 
Europei (la creștinism și dreapia credință ortodoxă) 
este refuzată de stat, de politicieni, ele nefiind înscrise 
în instrumentele juridice internaţionale și în 
Constituţiile statelor Europene.  Jurisprudenţa 
internaţională dar și internă în materia drepturilor 
omului are aceleași caracteristici. Se consideră, în 
mod aberant, că referirea la creştinism, la dreapta 

credință ortodoxă, prezenţa icoanelor în sălile de 
clasă, amfiteatre sau locuri publice sunt ofensatoare 
pentru cei de altă credinţă sau pentru atei. Și totul în 
numele principiului toleranței, înțeles și aplicat eronat, 
exprimând de fapt raționalismul pragmatic și laic al 
timpurilor noastre. 

Dar care este sensul adevărat al principiului 
toleranței? Toleranța este o însușire importantă a 
manifestărilor de conștiință în spaţiul public. Dar mai 
înainte de a fi consacrată juridic, adevărata 
semnificaţie a toleranţei este legată de conștiință ca 
dar al lui Dumnezeu. Toleranţa este o trăsătură 
importantă a poporului român și, mai ales, a 
ortodocșilor. Toleranţa semnifică, printre altele, 
coexistență în diversitate, blândețe, o atitudine 
înțelegătoare, de compătimire și ajutor faţă de 
neputințele de iot felul ale oamenilor. A fi tolerant nu 
înseamnă a renunţa la credinţa ortodoxă a strămoșilor 
tăi, la valorile și manifestările spirituale ale ortodoxiei, 
la valorile și tradiţiile existenţiale ale poporului român, 
la demnitate. În lipsa recunoașterii și respectării 
sensurilor ortodoxe ale adevăratei toleranţe, soluţiile 
juridice sau normative care s-au impus în unele cazuri 
în legătură cu libertatea de conștiință sunt lipsite de 
autenticitate, noi am spune absurde și contrare vieții 
noastre ortodoxe. Nu dorim să insistăm acum asupra 
acestui aspect, dar considerăm că sunt semnificative 
cuvintele vrednicului de pomenire, Patriarhul Miron 
Cristea: “Nu uita că porunca creştină este să iubești pe 
aproapele ca pe tine însuţi. Aceasta nu însemnează, 
că pe tine însuţi să te neglijezi, să nu te aperi de cei cei 
care ca niște lipitori, îţi sug vlaga, să le cedezi vatra și 
pământul, să-ţi părăsești căminul, să-ţi corcești limba, 
să-ţi înveninezi sufletul, să-ţi lepezi comorile sufletului, 
iubirea de patrie, de tron, de credinţă, de datini și de 
propria-ţi viaţă naţională cu toate ale ei]. 

Din nefericire, în societatea de astăzi din ce în ce 
mai secularizată și dominată de un umanism 
raționalizat care îl refuză pe Hristos, acţiunile unor 
politicieni, soluţiile juridice sau chiar faptele săvârșite 

în numele unei false toleranțe și a libertăţii de 
conștiință denaturată de la sensurile profunde 
conferite de revelaţia supranaturală dăruită de 
Dumnezeu omului, reprezintă atitudini și manifestări 
tot mai aprige împotriva creștinismului și creștinilor și 
mai ales împotriva ortodocșilor și ortodoxiei. Cât de 
actuale sunt cuvintele Mântuitorului: “Și veţi fi urâţi de 
toţi pentru numele Meu; iar cel ce va răbda până la 
sfârșit, acela se va mântui” (Matei, 10, 22). Mesajul 
Sfântului Apostol Pavel este cât se poate de actual 
pentru creștinii care suferă din cauza manifestărilor 
politice sau juridice anticreștine și antiortodoxe: "De 
aceea mă bucur în slăbiciuni, în defăimări, în nevoi, în 
prigoniri, în strâmtorări pentru Hristos, căci, când sunt 
slab, atunci sunt tare” (Corintieni II, 10). Dar și în 
aceste situaţii, de multe ori tragice, adevărații creștini 
nu renunţă la demnitatea de fiu al lui Dumnezeu după 
har și la libertatea întru Hristos. 

După cuvântul Sfântului Marcu Ascetul, cauzele 
păcatului, ale răului, ale laicizării societăţii și statului, 
ale egoismului și egocentrismului care domină lumea 
de astăzi suni: „nepăsarea, uitarea și neștiinţa”. 
Nepăsarea faţă de Dumnezeul Cel unic în fiinţă și 
întreit în Persoane, Creatorul a toate câte sunt, față de 
Sfânta Cruce, Maica Domnului, sfinţii părinţi, 
nepăsarea faţă de valorile și tradiţiile milenare ale 
creștinismului, dar și nepăsarea faţă de cultură, faţă de 
aproapele. În pragmatismul și raționalismul 
exacerbate, cei mai mulţi dintre oamenii zilelor noastre 
se raportează numai la ei înșiși și la fel se întâmplă și 
cu statul și societatea. Neștiința care înseamnă refuzul 
cunoașterii existenţiale, prin iubire și trăire profundă a 
lui Dumnezeu, dar și a aproapelui și a naturii create. 
Se consideră în mod greșit că numai cunoașierea 
rațională, abstractă și demonstrativă conferă 
cunoștințe necesare, dar și puterea de a domina și 
subordona natura. Se uită, prin modul de existenţă al 
societăţii contemporane precum și prin paradigma 
propusă pentru a explica originea şi evoluţia omului și 
a universului, originea divină a omului, acesta fiind 
creat după chipul lui Dumnezeu și chemat la 
desăvârșire în Dumnezeu, la îndumnezeire prin har. 
Se uită chemarea sfântă de a-și restabili puritatea, 
noblețea și curăţia printr-o tot mai accentuată 
asemănare cu Dumnezeu. Teoriile evoluționiste, 
științifice oricât de elaborate ar fi nu pot explica 
originile lumii și nu pot demonstra ce este viaţa și nici 
sufletul nemuritor al omului sau conștiința sa, nu pot 
oferi o explicaţie raţională fiinţei umane și nici libertăţii 
existenţiale a omului. Totodată, se uită vocaţia și 
misiunea omului de a se spiritualiza pe sine și toată 
creația, de a descoperi sensurile raţiunii divine în 
creație, de a conferi sensuri spirituale universului prin 
propria sa operă creatoare de valori. Se uită că nu 
omul este pentru lege, ci legea este pentru om, la fel și 
statul. 

Este cunoscută celebra și controversata afirmaţie a 
scriitorului și politicianului francez, Andre Malraux: 
„Secolul XXI va fi religios sau nu va fi deloc”. Unii 
comentatori spun că nu este clar dacă Malraux a avut 
în vedere orice fel de religie, confesiune, sectă etc. sau 
s-a referit numai la creștinism. Se pare că scriitorul 
francez, prin afirmaţia sa, nu a avut în vedere exclusiv 
creștinismul și cu atât mai puţin dreapta credinţă 
ortodoxă, ci orice formă de misticism, de care - trebuie 
să recunoaștem - nu ducem lipsă în zilele noastre. 
Încercând să parafrazăm această afirmaţie spunem 
că: „Fără creștinism, fără dreapta credință ortodoxă, 
fără recunoaşterea, consacrarea și respectarea de 
către om, societate și stai a valorilor și tradiţiilor 
creștine, secolul 21 se îndreaptă sigur spre neantul 
lipsei de sens al existenţei, spre închidere în 
determinismul natural și temporal al acestei lumi”. 
Omul este o fiinţă socială. Existenţa socială a omului 
exprimă starea juridică în care se află, deoarece legea 
juridică este aceea care creează ordinea 
fenomenalităţii existenţiale a omului. De aceea, este 
important dacă prin legea juridică, prin conținutul 
normelor juridice se consacră explicit, se recunosc și 
sunt respectate valorile și tradiţiile creștine ale 
existenței autentice în care omul, societatea și statul ar 
trebui să fie. Această recunoaștere și consacrare 
normativă trebuie să se regăsească mai întâi în 
conţinutul legii supreme, cu forța juridică superioară, 
care este Constituţia. 


II. Propuneri pentru 
o posibilă revizuire 
a Constituţiei României 


În cele ce urmează, sugerăm câteva posibile 
completări în conţinutul unor reglementări normative 
ale Constituţiei României, care, în opinia noastră ar 
ridica Legea Fundamentală la tradiţiile, adevărul și 
valorile creștin ortodoxe ale poporului român și ar 
putea genera o stare de constituționalitate a statului și 
societăţii care să aplice aceste valori. Propunerile de 
lege ferenda intenţionăm să respecte cerinţele 
normativismului constituţional contemporan și 
principiile democratice ale statului de drept. 

Articolul 1, alin. 1 din Constituţie consacră 
caracterele statului român: „România este stat 
naţional, suveran și independent, unitar și indivizibil”. 
Caracterele sau trăsăturile statului reprezintă însușiri, 
elemente proprii statului și poporului Român prin care 
se individualizează faţă de alte state și popoare. 
Fiecare dintre aceste caractere sunt consacrate 
constituţional nu numai ca rezultat al voinţei 
politicienilor, a legiuitorului constituant, ci se impun ca 
realităţi istorice la care statul și poporul român au ajuns 
prin multe vicisitudini ale istoriei și multe jertfe. De 
aceea, consacrarea acestora în Legea Fundamentală 

este de necontestat având caracter de permanenţă 
juridică. De altfel, art. 152 din Constituţie stabilește că 
aceste caractere ale statului român nu pot forma 
obiectul revizuirii constituționale, în sensul modificării 
sau abrogării lor. Dar pot fi adăugate și alte caractere. 

Propunem să se adauge și caracterul de: Stat 
creștin ortodox. Acesti caracter al statului și poporului 
român are o evidenţă istorică mai accentuată decât 
celelalte. Creștinismul, ca trăsătură fundamental 
existenţială a poporului roman este de necontestat. 
Așa cum se știe, faţă de alte naţiuni, poporul român nu 
a fost încreștinat prin forță sau prin voinţa vreunui 
conducător, ci s-a format creștin, păstrându-și și 
întărindu-și această trăsătură în întreaga sa istorie. 
Prin urmare, o astfel de menţiune în Constituţie se 
impune poate înaintea altor caractere ale statului și 
naţiunii, deoarece creștinismul se identifică cu însăși 
ființa poporului român și stă la originea celorlalte 
caractere. 

Recunoașterea juridică și constituţională a faptului 
că România este un siat creștin ortodox ar reprezenta 
premiza majoră pentru interpretarea și aplicarea altor 
prevederi constituţionale în spiritul și cu respectarea 
acestei trăsături. Consemnarea în Legea 
Fundamentală a caracterului creștin ortodox al statului 
Român nu ar aduce niciun fel de atingere și nu ar 
îngrădi în niciun fel libertatea altor culte, drepturile 
minorităţilor religioase sau de altă natură, care de altfel 
sunt garantate constituţional. Nu contravine principiului 
separării statului de biserică, atât de îndrăgit de către 
unii politicieni şi unii doctrinari, deoarece prin 
caracterele statului, nu se au în vedere instituţiile 
statului, ci în primul rând poporul român. Noţiunea de 
stat este identică cu aceea de popor. Putem oferi un 
exemplu relevant pentru a susține propunerea noastră. 
Art. 13 din Constituţie stabilește că „În România limba 
oficială este limba română”. Așa cum este cunoscut, 
această reglementare constituţională a fost contestată 
în mod nejustificat de către unii politicieni ai 
minorităţilor naţionale, la fel și caracterul naţional sau 
unitar al statului român. Limba română este o 
caracteristică existenţială a poporului român, un fapt 
istoric de neconiestat la fel ca și caracterul creștin 
ortodox al statului și poporului. Această reglementare 
constituţională nu a împiedicat în niciun fel minoritățile 
naţionale să-și folosească limba proprie în viaţa 
cotidiană, în instituţiile statale și sociale de orice fel. 
Atât Constituţia, cât și legile speciale prevăd garanţii și 
facilităţi pentru minoritățile naţionale în vederea 
utilizării limbii pe care o vorbesc. Dacă limba română, 
care are aceeași evidenţă istorică și existenţială de 
necontestat (la fel ca și creștinismul ortodox - credința 
și religia statornică a poporului român) și esie 
consacrată constituțional ca limbă oficială în România, 
cu atât mai mult Caracterul de stat creștin ortodox ar 
trebui să fie consacrat în Legea Fundamentală. 

Art. 1, alin. 3 din Constituţie consacră atributele 
regimului politic și de guvernământ, precum și valorile 
considerate supreme în stat: „România este stat de 
drept, democratic și social, în care demnitatea omului, 
drepturile și libertăţile cetăţenilor, libera dezvoltare a 
personalităţii umane, dreptatea și pluralismul politic 
reprezintă valori supreme, în spiritul tradiţiilor 
democratice ale poporului român și idealurilor 
Revoluţiei din decembrie 1989, și sunt garantate”. 
Pentru argumentele expuse mai sus, propunem să se 
menţioneze că printre valorile supreme la care se face 
referire, în conţinutul normativ al articolului citat se 
regăsesc și „virtuțile creștine, credința, nădejdea și 
dragostea”. Aceste valori supreme fiind înțelese, 
interpretate și respectate „în spiritul tradiţiilor 
democratice şi ortodoxe ale poporului român”. 
Referirea expresă la virtuțile creștine dă eficienţă și 
concretizează propunerea noastră de a se consacra 
în Constituţie caracterul de stai creștin ortodox. 
Menţionarea celor trei virtuţi teologice nu are un 
caracter exhaustiv sau limitativ, ci numai exemplificativ. 
Nu este posibil să se înscrie în textul constituţional 
totalitatea virtuţilor ortodoxe. 

În raport cu propunerile noastre, art.1, alin 3 din 
Constituţie ar avea următorul conţinut: „România este 
stat de drept, democratic și social, în care demnitatea 
omului, virtuțile creștine, credinţa, nădejdea și 
dragostea, drepturile și libertăţile cetăţenilor, libera 
dezvoltare a personalităţii umane, dreptatea și 
pluralismul politic reprezintă valori supreme, în spiritul 
tradiţiilor democratice și ortodoxe ale poporului român 
și idealurilor Revoluţiei din decembrie 1989, și sunt 
garantate”. În acest fel, valorile supreme existenţiale 
ale credinţei ortodoxe, tradiţiile ortodoxe ale poporului 
român ar deveni criterii pentru înțelegerea, 
respectarea și garantarea drepturilor și libertăţilor 
fundamentale, a liberei dezvoltări a personalităţii 
umane, a dreptăţii și pluralismului politic. Suntem 
conștienți de faptul că în contextul actual al 
secularizării și laicizării tot mai accentuate a societăţii 
și statului, când se invocă tot mai insistent principiul 
raţionalizat al toleranţei atee, când creștinismul este 
refuzat și chiar prigonit, propunerile noastre reprezintă 
un ideal greu de înfăptuit, dar care merită afirmat și 
susținut, deoarece exprimă însăși dimensiunea 
profund spirituală și existenţială a poporului român. 

Consacrarea constituţională a caracterului creștin 
ortodox al statului ar putea crea opinia că România 
nu mai este un stai laic, iar religia creștin ortodoxă 
devine o ideologie dominantă în stat. Evident, o 
asemenea opinie este eronată. Religia creștin 
ortodoxă nu a fost și nu va deveni nicicând o simplă 
ideologie, o teorie, așa cum din nefericire o consideră 
unii atei, inclusiv politicieni. Creștinismul ortodox este 
revelat și întemeiat de însăși Mântuitorul nostru lisus 
Hristos și nu este nicidecum o creaţie a omului așa 

cum este cazul atâtor confesiuni, culte și secte 
existente în prezent. Ortodoxia este mediul existenţial 
de viaţă al poporului român în care acesta s-a format, 
a existat și există în istorie. Noţiunea de stat la care se 
referă textul constituțional are o semnificaţie 
sociologică și nu se referă exclusiv la instituţiile și 
autorităţile statului. Statul este echivalent în acest caz 
cu noțiunea de țară și este caracterizat prin trei 
elemente constitutive, regăsite la orice formă sau tip 
de societate organizată statal și anume: populaţia, 
teritoriul și suveranitatea. În lipsa unuia dintre aceste 
trei elemente, sub aspect constituţional, statul nu 
există și nu poate fi recunoscut ca formă de organizare 
a societăţii. Prin urmare, caracterul de stat creștin 
ortodox se referă la conceptul sociologic de ţară și nu 
afectează caracterul laic al puterii și instituţiilor statale. 
Totuși, pentru a evita confuziile sau erorile de 
interpretare, propunem ca după alineatul 3 al acestui 
articol, să se adauge un nou alineat care să prevadă: 
„Caracterul laic al puterii statale și al instituţiilor 
statului este consacrat și garantat”. 

Art. 1, alin. 4 din Legea Fundamentală se referă la 
modalitatea de organizare şi exercitare a puterilor în 
stat: „Statul se organizează potrivit principiului 
separaţiei și echilibrului puterilor — legislativă, 
executivă și judecătorească — în cadrul democraţiei 
constituţionale”. Propunem să se adauge un nou 
alineat la acest articol: „Exercitarea puterii statale 
trebuie să respecte valorile și tradiţiile creștine ale 
poporului român, demnitatea omului, principiul 
proporționalităţii și să nu fie discriminatorie”. Așa cum 
am arătat în alte studii, principiul proporţionalităţii, care 
în esenţă impune corecta adecvare a măsurilor 
dispuse de guvernanți, inclusiv prin acte normative, la 
scopul legitim urmărit și la situaţia de fapt avută în 
vedere, reprezintă un criteriu esenţial pentru a 
demarca exercitarea legitimă și nu numai legală a 
puterii statale de excesul de putere. În acest fel, ar 
exista un criteriu constituțional important care ar 
permite Curţii Constituţionale, dar și instanţelor 
judecătoreşti să cenzureze excesul de putere al 
guvernanţilor mai ales în privinţa exercitării drepturilor 
și libertăţilor fundamentale, inclusiv a libertăţii 
religioase și, în special, a libertăţii credinţei ortodoxe și 
a cultului ortodox în Biserică și în alte forme. 

Articolul.1, alin. 5 din Constituţie are următorul 
cuprins: „În România, respectarea Constituţiei, a 
supremaţiei sale și a legilor este obligatorie”. Rezultat 
al globalizării accentuate a statelor europene, s-a 
reglementat în constituţii, inclusiv în Constituţia 
României (art. 148), principiul priorităţii dreptului 
Uniunii Europene faţă de dreptul intern, inclusiv în 
raport cu reglementările constituționale. Este cunoscut 
faptul că procesul de integrare europeană, mai ales în 
cadrul Uniunii Europene și prioritatea dreptului Uniunii 
Europene faţă de legislaţia internă, a generat multe 
comentarii și luări de poziţie oficiale în unele state 

împotriva tendinţelor de a impune standardele și 
legislaţia Uniunii Europene, ca organizaţie 
internaţională, în raport cu legislaţia și decizia politică 
internă a statelor. Pentru acest motiv, Anglia a generat 
procedura de părăsire a Uniunii Europene. Nu dorim 
să insistăm asupra acestor aspecte, menţionăm însă 
faptul că aplicarea principiului priorităţii dreptului 
Uniunii Europene și în raport cu normele Constituţiei 
reprezintă o limitare clară a suveranităţii statului și 
naţiunii române, o modalitate prin care se impun 
standarde sau principii internaţionale în detrimentul 
realităţilor, valorilor și tradiţiilor românești, care 
formează identitatea și specificul poporului român, o 
modalitate prin care laicizarea statului, a societăţii și a 
dreptului pătrund tot mai mult în România și devin tot 
mai evidente. 

Propunem ca după alineatul 5 al art. 1 din 
Constituţie, să se adauge un nou alineat care să 
prevadă: „Respectarea supremaţiei Constituţiei 
este obligatorie în raport cu dreptul Uniunii 
Europene și a organizaţiilor internaţionale din care 
România face parte”. În acest fel, suveranitatea 
statului și a poporului sunt mai bine garantate, iar 
participarea României la organizaţia Uniunii Europene 
se realizează cu respectarea identităţii și 
particularităţilor naţionale. Se creează posibilitatea 
consacrării caracterului creștin ortodox al statului 
român în Constituţie și a Bisericii Ortodoxe ca fiind 
majoritară faţă de alte culte. 

Referindu-se la integrarea României în Uniunea 
Europeană, vrednicul de pomenire Arhiepiscopul 
Justinian al Maramureșului și al Sătmarului consemna 
cu multă profunzime și cu adevăr: „Anul 2006 este un 
an în care trebuie să ne rugăm mult toată ţara, toți 
românii. Trăim un an de vârf, după care vom intra sau 
nu în Uniunea Europeană. Guvernanţii se luptă cu tărie 
să intre în această uniune. Poporul este indiferent, nu- 
Il preocupă. Nu are încredere în ceea ce fac politicienii. 
Pentru mine această problemă face parte din cele de 
jos, din cele trecătoare și deșarte pentru că sunt 
necurate și în mare parte necinstite, mincinoase, 
spurcate de către cei ce stau în fruntea statelor. Este 
adânc dureros rolul pe care l-a avut statul în istoria 
omenirii”2. 

Dispoziţiile art. 2 consacră suveranitatea naţională. 
Redăm textul constituţional: 1) Suveranitatea naţională 
aparține poporului român, care o exercită prin organele 
sale reprezentative, constituite prin alegeri libere, 
periodice și corecte, precum și prin referendum; (2) 
Niciun grup şi nicio persoană nu pot exercita 
suveranitatea în nume propriu. În doctrina dreptului 
constituțional, prin categoria de suveranitate se 
înțelege supremaţia și independenţa statului, a puterii 
statale faţă de orice altă autoritate sau putere străină. 
În mod tradiţional, în doctrina constituțională se 
subliniază caracterul inviolabil al suveranităţii, faptul că 
atributele de suveranitate naţională nu pot fi cedate 

sau partajate altor puteri străine. Conceptul politic 
actual de globalizare și integrare a ţărilor europene a 
impus ideea de partajare a exercitării atribuţiilor de 
suveranitate naţională între state și organizaţiile 
internaţionale, în mod special Uniunea Europeană. 
Conceptul de suveranitate partajată exprimă 
competenţa organismelor Uniunii Europene de a 
exercita atribuţii de putere suverană statală proprii 
statelor, inclusiv statului român, atribuţii materializate 
în „decizii, directive, regulamente” și alte asemenea 
acte juridice normative care sunt obligatorii pentru 
România, fără a mai fi necesară ratificarea lor de către 
Parlament. 

Suveranitate partajată înseamnă, de fapt, 
supunerea României față de interesele altor puteri 
europene care au o poziţie dominantă și controlează 
organizaţiile internaţionale, inclusiv organizaţia Uniunii 
Europene. În cei aproape 14 ani de când România 
este membră a Uniunii Europene, îngrădirea 
suveranităţii naţionale prin obligativitatea actelor 
juridice normative ale unor instituţii ale Uniunii 
Europene pe teritoriul ţării noastre, a avut, de cele mai 
multe ori, consecințe negative și chiar dezastruoase 
pentru poporul român. Multe din aceste documente 
internaţionale au afectat grav specificul naţional al 
poporului român, valorile și tradiţiile sale, cultura și 
spiritualitatea română și nu în ultimul rând ortodoxia și 
Biserica Ortodoxă Română. Pentru a se stopa această 
situaţie, propunem ca la articolul 2 din Constituţie să 
se adauge un nou alineat care să prevadă că: 
„Suveranitatea naţională nu poate fi îngrădită, 
cedată sau partajată cu o altă putere sau 
organizatie internaţională. Atribuţiile de 
suveranitate naţională nu pot fi exercitate în 
numele și pentru poporul român de nicio o altă 
putere sau organizaţie internaţională”. 

Titlul al doilea al Constituţiei cuprinde reglementări 
normative privind drepturile, libertăţile și obligaţiile 
fundamentale. Demnitatea este o trăsătură 
fundamentală a omului prin care acesta nu mai este un 
simplu individ supus legilor determinismului material și 
social, ci este considerat, în raporturile sale cu sine 
însuși, cu ceilalţi și cu Dumnezeu ca Persoană, creat 
după chipul și asemănarea lui Dumnezeu, înzestrat de 
creatorul său cu suflet nemuritor, cu rațiune 
cunoscătoare, cu libertate, având capacitatea de a 
aprecia, de a discerne, de a crea și valoriza. 
Demnitatea, ca trăsătură constitutivă, ontologică a 
fiinţei umane este mai mult decât o valoare morală, 
exprimând apartenenţa fiecărui om la umanitate, dar și 
faptul că umanitatea se regăsește în toată deplinătatea 
ei în fiecare om. Totodată, demnitatea exprimă 
caracterul unic, unificator și irepetabil al fiecărui 
ipostas uman. Omul demn este acela care este 
persoană conștientă și liberă, ci nu un individ supus 
determinismului social și natural. Demnitatea omului 

trebuie să fie respectată și în mediul social în care 
acesta trăiește și trebuie să fie respectată și de către 
stai. lată de ce constituţiile democratice și alte 
instrumente juridice referitoare la statutul social al 
omului, la drepturile și libertăţile fundameniale ale 
acestuia, fac referire la demnitate ca fiind o valoare 
morală importantă ce trebuie respectată în raporturile 
juridice. În opinia noastră, este necesar, sub aspect 
normativ constituțional, mai mult decât atât și anume 
consacrarea demnităţii ca drept fundamental al 
omului. Astfel, calitatea omului ca persoană ar fi mai 
bine evidenţiată juridic, s-ar contura mai clar dreptul 
acestuia la demnitate în raporturile cu sine, cu alţii și 
cu statul și se generează obligaţii juridice, în mod 
deosebit obligaţia statului, a oricăror instituţii sociale, a 
celorlalţi oameni de a respecta demnitatea persoanei, 
în toate formele de relaţii juridice și sociale. Acestea 
sunt principalele argumente pentru care propunem ca 
în Titlul al II-lea, Capitolul | al Constituţiei, referitor la 
principiile constituționale ce caracterizează drepturile 
omului, primul articol să prevadă că: „Dreptul 
persoanei la demnitate este garantat, inviolabil și 
nu poate fi îngrădit”. 

Articolul 23 consacră și garantează libertatea 
individuală. Sunt cuprinse reglementări constituționale 
având un caracter procedural deoarece sunt prevăzute 
cazurile limitative în care, în procesul penal, libertatea 
omului poate fi restrânsă. Alin. 1 al acestui articol 
prevede că: „Libertatea individuală și siguranţa 
persoanei sunt inviolabile”. Pentru a se conferi din 
punct de vedere constituțional o mai mare valoare 
libertăţii omului, nu ca individ, ci ca persoană, 
libertatea existenţială fiind un dar al Creatorului şi nu o 
categorie construită juridic, ci numai recunoscută 
juridic, propunem ca textul constituţional să se refere 
la libertatea omului în calitatea acestuia de persoană și 
nu de simplu individ. Astfel, alin. 1 ar avea următorul 
conținut: „Libertatea persoanei și siguranţa 
acesteia sunt inviolabile”. 

Art. 29 consacră libertatea de conștiință, libertatea 
cultelor și libertatea religioasă. Conţinutul normativ al 
articolului nu face niciun fel de referire la credinţa 
ortodoxă sau la Biserica Ortodoxă Română, așa cum 
era în Constituţiile din 1866, 1923 și 1938. Așa cum am 
arătat mai sus, acest fapt este o consecinţă a laicizării 
societăţii și statului și, mai ales, a refuzului politicienilor 
de a considera creștinismul, dar în special ortodoxia, 
ca realitate istorică și caracter esențial al statului și 
societăţii. Alin. 5 al acestui articol prevede: „Cultele 
religioase sunt autonome faţă de stat și se bucură de 
sprijinul acestuia, inclusiv prin înlesnirea asistenţei 
religioase în armată, în spitale, în penitenciare, în azile 
și în orfelinate”. În spiritul celor arătate mai sus, în 
conformitate cu realitatea istorică de necontestat a 
creştinismului poporului român și în baza tradiţiilor 
constituționale la care am făcut referire, propunem ca 

după acest alineat să se adauge unul nou care să 
consemneze: „Creștinismul ortodox este religia 
majorităţii poporului român. Biserica Ortodoxă 
este majoritară în stat și independentă”. 

Această consacrare constituţională a credinţei 
ortodoxe majoritare și a poziţiei dominante a Bisericii 
Ortodoxe în raport cu alte culte nu ar aduce atingere 
libertăţii altor confesiuni sau credinţe religioase, 
dimpotrivă ar consolida sub aspect juridic libertatea 
religioasă și libertatea de conștiință și, ce este foarte 
important, ar recunoaște constituţional credinţa 
ortodoxă și Biserica ortodoxă ca fiind dominante în 
conștiința poporului român, dar și în realitatea socială. 
Se creează, totodată, obligaţia constituţională ca statul 
să respecte credinţa ortodoxă și Biserica ortodoxă, 
care nu sunt simple forme de cult religios. 
Consemnarea independenţei Bisericii Ortodoxe 
Române ar exprima faptul că Biserica nu este aservită 
statului, dar nici deasupra și în afara legii, ci integrată 
ordinii sociale și juridice instituite prin Constituţie și 
legi. Independenţa nu este similară nici cu separaţia 
bisericii de stat, concept mult teoretizat în docirină și 
nu numai și care duce la secularizare și laicizare. 
Numai pentru că este independentă faţă de orice 
interese politice sau de altă natură și are o poziţie de 
egalitate cu statul, Biserica Ortodoxă își poate îndeplini 
misiunea divină și socială pe care o are, misiune 
primită nu de la puterea statului, nici de la om, ci de la 
Dumnezeu, care a creat și susține Biserica Sa. 
Independenţa Bisericii Ortodoxe consacrată 
constituţional ar evidenția, din perspectivă juridică, că 
aceasta nu este o simplă instituţie socială, ci are o 
natură cu totul diferită față de orice organizaţie a 
societăţii și a statului, fiind o instituţie divino-umană. În 
alte studii, am arătat că autonomia cultelor de care se 
face vorbire în cuprinsul normativ al articolului 29, este 
în fapt un grad de libertate redus care nu exclude 
intervenția statului. În plus, Biserica Ortodoxă nu este 
un cult oarecare. De aceea, propunem ca la un alt 
alineat al art. 29, să se prevadă: „Statul garantează 
libertatea instituţională, organizatorică și 
funcţională a Bisericii Ortodoxe și a cultelor 
recunoscute”. Pentru a se evita orice încercare de 
aservire sau de intervenţie a statului în activitatea 
Bisericii și pentru a se da eficienţă principiilor 
democratice ale relaţiilor dintre stat, Biserica Ortodoxă 
și celelalte culte, propunem ca într-un alt alineat la 
acest articol să se menţioneze: „Relaţiile statului cu 
Biserica Ortodoxă și celelalte culte recunoscute se 
bazează pe principiile loialității și respectului 
reciproc”. 

Dreptul la învăţătură este consacrat de dispoziţiile 
art. 32 din Constituţie. Alin. 1 al acestui articol prevede 
că: „Dreptul la învăţătură este asigurat prin 
învățământul general obligatoriu, prin învăţământul 
liceal şi prin cel profesional, prin învăţământul superior, 
precum şi prin alte forme de instrucţie şi de 

perfecţionare”, iar alin. 7 se referă la învățământul 
religios: „Statul asigură libertatea învăţământului 
religios, potrivit cerinţelor specifice fiecărui cult. În 
şcolile de stat, învăţământul religios este organizat şi 
garantat prin lege”. În opinia noastră, aceste 
reglementări nu sunt suficiente pentru a garanta 
învăţământul ortodox în şcolile de stat, având în 
vedere că majoritatea populaţiei este de credinţă 
ortodoxă. În ultima perioadă, au fost destul de multe 
luări de poziţii din partea unor politicieni sau alte 
categorii profesionale peniru limitarea și condiţionarea 
învățământului religios în școli, pentru interzicerea 
sfintelor icoane și a Sfintei Cruci în sălile de clasă. Mai 
mult, sunt și decizii ale Curţii Constituţionale în acest 
sens. Dar împotriva acestor încercări de denigrare, 
condiţionare și limitare a predării religiei în şcoli, în 
mod special a religiei ortodoxe, orele de religie 
continuă să existe în programa școlară datorită 
atitudinii ferme în acest sens a părinţilor, pentru a nu fi 
lipsiţi copiii lor de educaţia în dreapta credință 
ortodoxă. Pentru a se garanta prezenţa învăţământului 
ortodox în școli și pentru a se evita alte încercări 
politice sau juridice de eliminare sau condiţionare a 
acestuia, propunem ca la art. 32 din Constituţie, să se 
adauge un nou alineat care să prevadă că: „Statul 
asigură, sprijină şi garantează învăţământul 
creștin ortodox și al altor culte în școlile de stat”. 
Astfel, se asigură și în plan constituţiuonal educaţia 
școlară creștin ortodoxă a tinerilor și copiilor, fapt ce 
constituie o condiţie importantă pentru stoparea 
procesului accentuat de laicizare a societăţii românești 
și pentru continuitatea prin generaţiile viitoare a 
spiritualităţii, credinţei și valorilor ortodoxe ale 
poporului rămân. 

Prin dispoziţiile cuprinse în art. 39 din Constituţie 
este consacrată libertatea întrunirilor: „Mitingurile, 
demonstrațiile, procesiunile sau orice alte întruniri sunt 
libere şi se pot organiza şi desfăşura numai în mod 
paşnic, fără nici un fel de arme”. Textul constituţional 
cuprinde în conceptul de întrunire orice miting sau 
demonstraţie specifice societăţii civile, dar și 
comuniunea credincioșilor în Biserică. Această 
generalizare permite guvernanţilor să interzică sau să 
limiteze dreptul la comuniune al credincioșilor 
ortodocși la fel cum procedează cu orice fel de 
întrunire civilă. În opinia noastră, măsurile restrictive 
dispuse de stat cu privire la desfășurarea comuniunii 
de cult a credincioșilor ortodocși, inclusiv în Biserică, 
reprezintă un abuz, posibil totuși din cauza confuziei 
create de textul constituțional. Așa cum am arătat și în 
alte studii și cum afirmă marii teologi și dogmaitiști 
români, comuniunea credincioșilor în Biserică nu este 
o întrunire civilă, ci o manifestare solemnă a credinţei 
și a iubirii generate de prezenţa și lucrarea Duhului 
Sfânt și nu numai de voinţa umană a credincioșilor. 
Comuniunea de credinţă și iubire a credincioșilor 
ortodocși este o realitate divină și umană de natură 

diferită faţă de întrunirile civile. De aceea, propunem 
ca la art. 39 să se adauge un nou alineat care să 
prevadă: „Statul garantează libertatea de 
comuniune a credincioșilor în Biserică și în toate 
formele cultului ortodox”. 

Articolul 40 din Constituţie garantează dreptul la 
asociere a cetăţenilor. Alineatul 1 arată: „Cetăţenii se 
pot asocia liber în partide politice, în sindicate, în 
patronate şi în alte forme de asociere”. Textul 
constituţional nu face nicio diferenţă între formele de 
asociere civilă a cetățenilor și Biserică, considerată ca 
fiind tot o modalitate civilă de asociere a cetățenilor. 
Este o gravă confuzie, dar care permite guvernanților 
să generalizeze măsurile de condiţionare sau limitare 
a exercitării dreptului la asociere și peniru Biserică. 
Sfânta Evanghelie, Sfinţii Părinţi, dar și teologii 
ortodocși au demonstrat că Biserica este Trupul lui 
Hristos, iar credincioșii sunt membrele acestui Trup. 
Biserica Ortodoxă este constituită și susținută de 
Sfânta Treime care împreună cu Sfânta Născătoare de 
Dumnezeu și Pururea Fecioară Maria și cu toți sfinţii 
sunt prezenţi nevăzuţi în Biserică. Prin urmare, nu se 
poate ca Biserica să fie inclusă sub aspect juridic în 
rândul formelor și tipurilor de asociere specifice 
societăţii civile3. Pentru aceste considerente, 
propunem ca la articolul 40 să se adauge un nou 
alineat care să prevadă: „Dreptul de comuniune a 
credincioșilor ortodocși și de unitate a Bisericii 
Ortodoxe sunt garantate și inviolabile”. Prin 
propunerile făcute privind completarea articolelor 39 și 
40 din Legea  Fundamentală, „comuniunea 
credincioșilor ortodocși” devine și o categorie 
juridică garantată constituţional. 

Dispoziţiile ari. 48 din Legea Fundamenială 
consacră dreptul cetățenilor de a avea o familie. 
Alineatul 1 arată că: „Familia se întemeiază pe 
căsătoria liber consimţită între soţi, pe egalitatea 
acestora şi pe dreptul şi îndatorirea părinţilor de a 
asigura creşterea, educaţia şi instruirea copiilor”. 
Susţinem iniţiativa populară care a avut ca scop 
revizuirea Constituţiei și propunem următoarea 
formulare a acestei reglementări constituţionale: 
„Familia se întemeiază pe căsătoria liber 
consimţită între un bărbat şi o femeie, pe egalitatea 
acestora şi pe dreptul şi îndatorirea părinţilor de a 
asigura creşterea, educaţia şi instruirea copiilor”. 
Precizarea în textul constituțional că orice căsătorie 
este posibilă numai între un bărbat și o femeie este 
esenţială pentru a se consacra și prin Legea 
Fundamentală familia creștină pe care o 
binecuvântează, prin Sfânta Taină a căsătoriei, 
Biserica Ortodoxă. Încercările unora de a se 
recunoaște prin lege homosexualismul și relaţiile 
homosexuale este o atingere gravă adusă iradiţiilor și 
dreptei credințe ortodoxe ale poporului român. 

Dispoziţiile articolului 53 reprezintă temeiul 
constituțional prin care statul poate să aplice prin lege 

măsuri restrictive pentru exercitarea drepturilor și 
libertăţilor fundamentale. Redăm conţinutul normativ 
integral al acestui articol: (1) Exerciţiul unor drepturi 
sau al unor libertăţi poate fi restrâns numai prin lege şi 
numai dacă se impune, după caz, pentru: apărarea 
securităţii naţionale, a ordinii, a sănătăţii ori a moralei 
publice, a drepturilor şi a libertăţilor cetăţenilor; 
desfăşurarea instrucției penale; prevenirea 
consecinţelor unei calamităţi naturale, ale unui 
dezastru ori ale unui sinistru deosebit de grav; (2) 
Restrângerea poate fi dispusă numai dacă este 
necesară într-o societate democratică. Măsura trebuie 
să fie proporţională cu situaţia care a determinat-o, să 
fie aplicată în mod nediscriminatoriu şi fără a aduce 
atingere existenţei dreptului sau a libertăţii. 

Pentru a se conferi o protecţie mai ridicată 
drepturilor și libertăţilor fundamentale consacrate 
constituțional și a da posibilitatea Curţii Constituţionale 
și instanţelor judecătorești să cenzureze măsurile 
discreţionare ale guvernanţilor care reprezintă exces 
de putere, ar trebui să se menţioneze în art. 53 din 
Constituţie că: „Exercitarea dreptului la viaţă, a 
libertăţii de conștiință și a libertăţii de religie nu 
poate fi restrânsă. Orice măsură restrictivă nu 
poate afecta demnitatea omului”. În acest caz, 
dispoziţiile normative din legile speciale care permit 
guvernanţilor să dispună restrângerea exercitării 
dreptului fundamental la comuniune religioasă a 
credincioșilor ortodocși în Biserică și în alte forme ale 
cultului ortodox ar deveni evident neconstituţionale, 
respectându-se în acest fel natura juridică de drept 
natural absolut, inviolabil a libertăţii de conștiință și al 
libertăţii religioase?. 

Capitolul al IIl-lea din Titlul al Il-lea al Constituţiei 
reglementează îndatoririle fundamentale ale 
cetățenilor și străinilor, corelative drepturilor şi 
libertăţilor fundamentale consacrate. Articolul 57 se 
referă la îndatoririle privind exercitarea drepturilor și 
libertăţilor, după cum urmează: „Cetăţenii români, 
cetățenii străini şi apatrizii trebuie să-şi exercite 
drepturile şi libertăţile constituţionale cu bună-credinţă, 
fără să încalce drepturile şi libertăţile celorlalţi”. 
Noţiunea de bună-credinţă este interpretată și aplicată 
în practica judiciară în sens laic ca valoare morală și 
juridică. Pentru a conferi o mai mare consistenţă bunei 
credințe la care se referă textul constituţional, 
propunem ca aceasta să fie înțeleasă explicit ca bună 
credinţă în spiritul valorilor și tradiţiilor ortodoxe ale 
poporului român care au la bază Porunca iubirii și 
exclud răul și dezbinarea sau exacerbarea egoismului, 
a interesului personal, acestea din urmă îngăduite de 
legea juridică. 

Propunem următoarea formulare a textului 
constituțional: „Cetăţenii români, cetăţenii străini şi 
apatrizii trebuie să-şi exercite drepturile şi 
libertăţile constituţionale cu bună-credinţă, în 

spiritul și cu respectarea valorilor și tradiţiilor 
ortodoxe ale poporului român, fără să încalce 
drepturile şi libertăţile celorlalţi”. În acest fel, se 
creează o bază constituţională pentru promovarea 
încrederii în relaţiile juridice, în special cele economice 
și pentru eliminarea formalismului exacerbat în 
contractele comerciale. Să nu uităm că în tradiţia 
poporului român, inclusiv în perioada contemporană, 
forma consensuală, nescrisă a contractului era regula 
generală. Un contract de vânzare-cumpărare, chiar și 
a unor bunuri importante se încheia printr-o simplă 
strângere de mână. 

Nu avem pretenţia că propunerile noastre suni 
infailibile sau singurele posibile pentru a ridica 
conţinutul normativ al Legii Fundamentale la tradiţiile și 
valorile credinței ortodoxe. Am dorit să oferim un 
subiect de meditaţie și analiză pentru orice cititor 
interesat de o astfel de temă. În opinia noastră, niciuna 
dintre propunerile pe care le susţinem în vederea 
modificării și completării unor dispoziţii normative din 
Constituţie nu afectează în niciun fel cerințele 
democraţiei constituţionale contemporane și ale 
statului de drept, dimpotrivă le adâncesc și le conferă 
noi sensuri și semnificaţii. Totodată, prin aceste 
propuneri, natura laică a Constituţiei nu este înlăturată, 
creştinismul nu devine o ideologie constituţională, așa 
cum se întâmplă cu religia islamică pentru ţările arabe. 
Așa cum am arătat, avem în vedere reflectarea 
constituțională a tradiţiilor ortodoxe ale poporului 
român. Consacrarea în Constituţie a caracterului de 
stat creștin ortodox, nu schimbă laicitatea statului 
Român, ci dă expresie realităţii istorice de necontestat 
a faptului că poporul român s-a născut creștin, a rămas 
creștin și vrem să rămână creștin. Procedura de 
revizuire constituţională este foarte dificilă și aproape 
imposibil de realizat în condiţiile sociale și politice 
actuale. Acest fapt nu împiedică opiniile și discuţiile în 
acest domeniu, aspeci pe care l-am avut și noi în 
vedere prin acest studiu. 

Starea de constituţionalitate se realizează nu numai 
prin conținutul normativ al Constituţiei, dar și prin 
interpretarea și aplicarea ei de către guvernanți și 
cetățeni, prin modalitatea de receptare a Constituţiei 
de către societatea civilă. Chiar și în actuala 
configuraţie normativă, Constituţia și 
constituționalismul în România ar putea fi ridicate la 
consistenţa valorilor și tradiţiilor ortodoxe ale poporului 
român, dacă s-ar ajunge la un comportament 
constituțional loial, în spiritul adevărurilor de 
credinţă ale ortodoxiei din partea guvernanţilor în 
primul rând, dar și de către cetăţeni. 


III. Unele concluzii 


Încercarea noastră de a ridica Legea Fundamentală 
la valoarea și demnitatea ortodoxiei constitutive pentru 
poporul român este un ideal greu de înfăptuit astăzi. 

Voltaire afirma cu profunzime că, „în realitate existăm 
și în ideal trăim”. Cât de frumos este să trăiești în 
idealul spiritual și autentic al ortodoxiei, singurul care 
te poate duce prin cuvântul și harul Mântuitorului 
nostru lisus Hristos, prin Biserica Ortodoxă la 
adevărata și singura realitate care transgresează 
limitele și neputințele acestei lumi, într-un cuvânt la 
viața cea după Hristos! Referitor la creștinism în 
societatea contemporană, vrednicul de pomenire 
Arhiepiscopul Justinian al Maramureșului și Sătmarului 
spunea: „Mulțimea care cercetează pe alocurea 
bisericile este un semn că mileniul trei va fi un mileniu 
profund religios. Tehnica se va dezvolta într-un mod 
foarte mare, înspăimântându-i pe oameni, știința de 
asemenea va face mari progrese, fără însă să le 
aducă liniște și bucurie. Oamenii nu vor fi fericiţi, ei vor 
fi tot mai neliniștiţi și mai chinuiţi de propriile invenţii și 
cu toate acestea omul va simţi nevoia de religie, de 
credinţă, de o viaţă mai liniștită și pe toate acestea 
oamenii le vor găsi în biserică, în sfintele biserici divine 
prin care vor simţi că se apropie de lumea spirituală, 
de lumea în care este prezentă lumina lui Dumnezeu. 
Paralel cu aceasta se va dezvolta și o lume străină 
total de Dumnezeu. Vor apărea mulţi martiri și cuvioși 
care vor fi profund pătrunși de dragoste și dor după 
Hristos, Dumnezeu Tatăl. Dor care astăzi este aproape 
necunoscut. Dragoste care astăzi s-a împuţinat foarte 
mult. Puţini, foarte puţini sunt astăzi cei ce plâng de 
dor dupa Hristos, după Dumnezeu cel în Treime 
adorat'9. Este de actualitate întrebarea pe care 
Sfântul Petru o adresează Domnului: „Quo vadis, 
Domine?” — Încotro, Doamne? 


Note: 


TA se vedea în Sfântul loan Gură de Aur, Predica de pe 
Munte, Editura Credinţa Strămoșească, Episcopia Buzăului, 
2010, p. 265. 

2Bogdan Eduard, Justinian, Editura Dacia, Cluj Napoca, 
2006, p. 158. 

3Pentru dezvoltări, a se vedea: Andreescu Marius, 
Biserica şi libertatea de conștiință la vreme de încercare, în 
revista Porunca Iubirii, Editura Agaton, Făgăraș, aprilie, 
2020. 

4Pentru dezvoltări, a se vedea: Andreescu Marius, Cum 
este posibilă restrângerea unor drepturi într-o societate 
democratică? Aspecte teologice și constituţionale, în revista 
Porunca lubirii, Editura Agaton, Făgăraș, iunie 2020. 

SBogdan Eduard, op. cit., pp. 263-264. 

Vechi clerici piteşșteni de la biserica 
„Sf. Treime”- schitul Beștelei 


Vechi metoc al mănăstirii „Mihai Vodă” din 
București, a fost terminat în jurul anilor 1678-1682. A 
fosti reparată de familia Beștelei în 1732. A fosti 
reparată din nou în jurul anului 1810 (fiind afectată de 
cutremurul din 1802) și al anului 1860. La cercetările 
arheologice din 1974, s-a descoperit că a fost zidită pe 
un lăcaș mai vechi. Prezentăm în contiunare câţiva 
dintre clericii care au slujit aici, la biserica de pe strada 
cunoscută îndeobşte Scoroboaia. 

Grigorie (egumen evocat în 17041). Documentul 
arată că „egumenul popa Grogorie de la schitul lui 
lanache vistier din Pitești” vinde lui Mușat, tot din 
Pitești, o ţigancă pe care mănăstirea musceleană 
Râncăciov (a Mitropoliei) i-o dăduse la schimb cu un 
alt copil de ţigan. Tot în 1704 domnul Constantin 
Brâncoveanu îi poruncea să returneze sculele 
meșterului Arbănaș (albanez), răposat atunci, meșter 
care, foarte probabil, zidise anexe acolo2. 


drd. Octavian DĂRMĂNESCU 


Timotheu (egumen între 17755-1778). Din act 
reiese că în 1784 se judeca cu mănăstirea Mihai Vodă 
a cărei stăreție îi imputa că îi este dator. 

Duminică (egumen între 17784-1781). 

Ignatie (egumen, răposat până în 17839). Nu se 
poate încă preciza în ce perioadă a condus schitul. 
Numele lui apare într-o jalbă a nepotului său, grecul 
Nicolae Artenos, care îl învinovățea pe egumenul 
Mihaliotis că după ce Ignatie moare la Pitești, ia din 
avutul lui. Reclamantul nu poate demonstra acuzele, 
iar cazul (rejudecat în 1784) se închide. 

Partenie (egumen amintit între 17966-1799). 
Considerăm că este același egumen al schitului vecin, 
Buliga. 

loan (preot, iconom, evocat în 17967). 

Pană (preot, evocat în 17968). Foarte probabil 
preotul Pană de la viitoarea biserică „Sf. Vineri”. 

Dimitrie (arhimandrit, răposat în 18059). 

Chesarie (egumen, evocat în 180810). 








- BISERI 
SFÂNTA TREIME 


MONUMENT 157021C 

Nicolae (preot, evocat în 180811). În 1848 o „Vica 
sin popa Nicolae” botează la această biserică 
împreună cu fiul „Dumitru sin popa loan Borlescu” 
(foarte probabil rudă cu preoţii Dimitrie și Matei, fiii 
popii Manea Borlescu de aici) 12. 

Mihai Bogatu (preot, evocat în 180813). Foarte 
probabil tatăl viitorului preot Matei Borlescu de aici 
(„popa Matei sin popa Manea Borlescu”) dar și al 
colegilor acestuia, protopopii Dimitrie (Mihai) și 
Pătrașcu. După o cercetare sistematică, pe popa Mihai 
l-am asimilat popii Mihai Bogatu, evocat în arhiva 
bisericii domnești vecină, prima dată în 180914. Un 
protopop argeșean (posibil de Pitești) cu același nume 
este amintit în 176615. Un preot muscelean, Mihai, 
este amintit ca fost protopop al plășii din sudul 
județului Muscel (Podgoria sau Râurile?) într-un act 
din 1815 cu privire la o jalbă a sătenilor din Păcioi, sat 
în actuala comună Coșești 16. Și cum avem un 
precedent în care un protopop de plasă musceleană, 
Luca, slujește în Pitești (la „Precesta Veche” și la 
metocul episcopal de aici), reședința altui judeţ, 
datorită proximităţii, putem să îl legăm pe acest Mihai 
de clerul slujitor din Pitești. Un preot Mihai este amintit 
și în pomelnicul intern din 184217. Preoții „Mihai” 
evocaţi în Pitești: la „Sf. loan” („popa Mihai sin popa 
Barbu”, 1812), la „Precista Veche” („popa Mihalache”, 
1856), la „Precista Nouă”-Mavrodolu („popa Mihalache 
Minescu”, 1856-1864, viitor protopop)18. În 1814 
negociază, ca socru al lui State Moscu, un embatic 
pentru un loc din curtea bisericii, loc care era în spatele 
prăvăliei lui19. în 1815 deja murise20. În 1839, „Safta 
Trenţoaia şi Voica prioteasa, soţiia popi lui Mihai 
bogatu” doresc recuperarea în folosul lor a unei danii, 
dar nu reușesc2l. Vinde ilegal, se pare, fără ştirea 
epitropiei, o prăvălie a bisericii domnești22. Un cuplu, 
preotul Mihai, împreună cu soţia lui, Ilinca, este 
pomenit atât în pomelnicul viitorului protopop Șărban 
(informaţie din pomelnicul din 1837 de la biserica 
„Buna Vestire”- Greci; pomenit drept tată al lui), dar și 
în cel al viitorului protopop Zanfir (informaţie din 
pomelnicul fostului metoc episcopal). În 1844 „Nicolae 
sin popa Sima cu Ecaterina sin popa Mihai” cunună la 
„Sf. Gheorghe” un cuplu de tineri” — acest „popa 
Sima”, cuscrul popii Mihai Bogatu, scris și în 
pomelnicul metocului din Pitești al episcopiei Argeș, 
mai este evocat în 1844, când la biserica „Sf. Treime- 
Beștelei” un „Ilie sin popa Sima” se căsătorește24. EI 
este un preot care vine mereu în legătură cu Piteștii, 
dar nu slujește aici, probabil popa Sima din Cocu29 
sau altul, mai sudic, popa Sima din Negrași26. Același 
Ilie, cizmar, își îngroapă pruncul în 1847 la biserica 
„Precista din Coastă”27. În 1845, un „Costandin 
băcanu sin popa Mihai Bogatu” este naș de botez la 
biserica vecină „Sf. Treime-Beștelei”28. El botează 
copilul lui Ilie, fiul popii Sima pomenit mai sus. Același 

naș botează tot acolo copilul lui Gheorghe, alt fiu al 
popii Sima, în 184729. 

În 1848, tot Costandin băcanul, fiul popii Mihai 
Bogatu, botează la „Sf. Vineri” copilul Ecaterinei, fiica 
preotului Cârstea30. În 1850, la schitul Buliga „Maria 
sin popa Mihai Borlescu”, căsătorită cu preotul Dimitrie 
catihis de la biserica domnească își botează un copil, 
loan, naș fiind Gligorie Coculescu, fiul protopopului 
Gheorghe3?. Tot acolo, în 1854, o „Fârsina sin popa 
Mihai” este nașă de botez32. 

lonichie (monah, răposat în 1813 și îngropat 
aici33). 

Nicolae (diacon, 
181934). 

Neofit (egumen, evocat în 182035). E pus pe viaţă 
egumen la Beștelei, schit fără datorii, contra unui 
„împrumut” dat stăreţiei de la Mihai Vodă (București), 
5.000 de taleri, pe care, conform contractului, nu îi va 
mai pretinde. Se angajează să întreţină doi preoţi „cu 
cântăreți și paraclisier” și să se slujească zilnic. Contra 
acestei „boierii cumpărate, Neofit are dreptul post- 
mortem de a fi trecut la pomelnicul mare. 

Matei Geanbașu (preot, evocat în 182236 și 
182437). Este hirotonit chiar pe seama acestei biserici 
în 1822. Este fiul lui Mihai, foarte probabil clericul de 
aici. Catagrafiat aici și în 182438. Mai există doi preoți 
piteșteni cu această îndeletnicire (nu neapărat rude): 
popa Ștefan Geanbașu de la „Buna Vestire'-Greci, 
oprit de la cele sfinte (potrivit catagrafiei din 1824, 
avea 40 de ani) și popa David Geanbașu, tot în 
aceeași perioadă, de la biserica domnească. 

Gheorghie sin popa Costandin Cioranu (preot, 
sacheliu, evocat între 182439-1865). În 1824, potrivit 
sursei citate, avea 35 de ani. Catagrafiat aici și în 
183340. Evocat în registrele mitrice ale bisericii și între 
1832-1834 („Gh. Cioran duhovnic”), în 1835 („Gh. 
Costandin”), în 1837 („Gh. duhovnic”). Potrivit 
catagrafiei din 1838 doi preoţi „Cioran”, Nică și 
Gheorghe (văduv, 45 de ani) stau în culoarea 
neagră 1. Evocat și în 1843-1848 („Gh. Duhovnic”), în 
1849-1853 („popa Gheorghe”), în 1855-1861 („popa 
Gheorghe”) și în 1864-1865 („popa Gheorghe”). În 
1845 „popa Gheorghe duhovnic sin popa Costandin” 
este naș de botez la biserica unde slujește42. În 1846 
Andreica, fiica popii Gheorghe duhovnicul, își botează 
la biserica unde slujește tatăl ei, copiluld și tot în 
acest an, tatăl ei botează doi copii ai unor mahalagii. În 
1847, ca naș de botez, este consemnat cu rangul de 
„sacheliu"44. În toamna lui 1848 este din nou naș de 
botez45. În următorul an „loan sin preotu Gheorghie 
sacheliu” se căsătorește la biserica „Sf. Treime” cu o 
fată din Chiţești, județul Mușcel, naș fiind tot niște 
Ciorani: „Costandin sin postelnicu Andrei Cioran cu 
Maria, maica sa'46. În 1850, este din nou naș de 
botez, cronica consemnându-l drept „popa Gheorghie 


preot, evocat între 1817- 

duhovnicul"47. În 1853, „popa Gheorghe de la 
Beștelei” este naș din nou48. Din nou naș în 1856 49, 
În 1860, fata lui, Andreica, este nașă de cununie50, iar 
în 1862 este nașă la botezul fratelui ei, „Niţă popa 
Gheorghe” 91. După cum am arătat, între anii 1861- 
1864 preotul Gheorghe nu mai semnează în registrele 
mitrice, dar reapare în perioada 1864-1865. În 1864, 
fata lui, Elena, căsătorită cu popa Matei lonescu de la 
biserica „Sf. Vineri” își botează un copil la „Precista 
Veche”S52. Există cel puţin doi preoţi Cioran din care 
descind clericii „Cioran” piteșteni: acest Costandin, din 
care descinde popa Gheorghe Cioran de la „Sf. 
Treime” și acel popa Nică Cioran din catagrafia din 
1838, și popa Tudor, al cărui fiu, Dimitrie Cioran, 
profesor, a slujit la biserica domnească. Considerăm 
că acești doi vechi preoţi, Costandin și Teodor, au fost, 
la rându-le, fraţi, și, probabil, au slujit și în Pitești. De 
exemplu, popa Costandin ar putea fi unul dintre cei doi 
preoţi „Costandin”, vechi, de la „Precista Nouă”, 
neidentificaţi îndeajuns până acum. Cât privește pe 
popa Teodor, el, cu siguranță, este tatăl preotului 
profesor Dimitrie Cioran de la biserica domnească, 
slujitor, la rându-i, acolo, dar traversat de mitrice doar 
în anul 1838. 

Matei Mihai Borlescu (preot, evocat între 182453 
și 1848; m. 1848). Potrivit sursei, în 1824 avea 30 de 
ani. Mitricele interne atestă faptul că era fiul popii 
Manea Borlescu (Mihai Bogatu, am presupus noi), fost 
preot aici. În catagrafia stânjenilor proprietarilor 
piteșteni din 1831 apare la poziţia 818 un „popa Matei”, 
foarte probabil cel în cauză”*. Popa Matei este evocat 
și în 1832-1833 („popa Matei”), în 1834, („Matei 
Borlescu”), în 1835 („Matei Mihai”). Foarte probabil 
frate cu protopopul Dimitrie Mihail, tot de la „Sf 
Treime”. Evocat în aceleași mitrice în anul 1837 și în 
perioada 1843-1848. Tot în 1837 fiica lui, Maria, se 
căsătorește5?. În 1838, este catagrafiat un „popa 
Matei”, etatea 50, foarte probabil acesta56. Este tatăl 
popii Anastasie („Năstase”) de la „Precista-Nouă”- 
Mavrodolu (deci cuscru cu popa Barbu de la biserica 
vecină, „Sf. loan”) care, la rându-i, este tatăl viitorului 
preot Nae Mateescu de la biserica domnească, nume 
de familie luat chiar după prenumele popii Matei, 
bunicul său. În mitricele bisericii „Sf. Treime” apare de 
câteva ori în jurul anului 1850 un preot neoficiant aici, 
loan Borlescu, foarte probabil rudă cu clericii Mihai. 
Această „dinastie” de preoți din Borlești cu legături în 
Pitești este una reală, în 1862 fiind înmormântată la 
biserica „Greci” Lucsandra preoteasa, soția preotului 
Sandu din BorleştiS7. în vara anului 1848 popa Matei 
moare de holeră98 

Hrizea (preot, evocat în 182559). Sursa dă 
următoarele detalii: „zapciu preoţesc, scutit, preot, 30 
de ani”. 

Dimitrie Mihail (preot, protopop, evocat din 
183260-1865?). în 1834, semnează în mitricele 
interne popa Dumitru sin Mihail” și „Dimitrie 
potropop” 1, iar în 1835, „Dimitrie Mihai”; foarte 
probabil frate cu Matei Mihai, colegul lui de la aceeași 
biserică. În 1837, este consemnat din nou cu rangul de 
protopop62, apoi prezenţa lui în mitrice dispare brusc, 
reapărând, foarte probabil, cu acel popă Dimitrie 
consemnat tot aici între 1854-1865. În 1844 fiica lui, 
Ana, se căsătorește cu viitorul preot Pandele Boerescu 
de la biserica „Greci"63. Legăturile cu acea biserică 
sunt și mai strânse familial: fiul lui, Dimitrie 
Protopopescu, este căsătorit cu Ecaterina, fiica 
protopopului Costantin Brădeanu, parohul de la 
„Greci”, perechea de tineri botezându-și copilul, Mihail 
(în amintirea popii Mihai  Bogatu-Borlescu, 
ipelnte/e naș fiind chiar bunicul lui, popa Costandin 
sachelarie04 (în 1851, tot aici, își vor mai boteza un 
copil, loan, naș fiind lie, fiul aceluiași protopop 
Costandin). 

Pătrașcu Mihail (protopop, evocat în 183365 și în 
183866). De fapt, popa Pătrașcu este semnalat încă 
din 1820 în pomelnicul metocului episcopiei Argeș la 
Pitești (instituţie cu paraclis, localizată în propunerea 
Eugeniei Greceanu pe locul actualei Case a 
Sindicatelor)6 Nu este semnalat în catagrafia 
proprietarilor piteşteni din 1831, semn că figura pe 
statele episcopale și presta unde impunea episcopul. 
O „Elena sin popa Pătran, satu Vieroșu”, se 
căsătorește în 1839 la „Precista Veche” cu loan, fiul lui 
popa Mușat68 Un Pătrașcu, preot văduv, era 
catagrafiat în 1838 în culoarea roşie, 48 de ani, cu 
următorii copii: Mihalache (13 ani), Ghiţă (8 ani), Anica 
(7 ani) și cu următoarele rude: Anca (sârbă, văduvă de 
70 de ani) și Joița (fiie-sa, 15 ani), p. 157. 

Dumitru (paracliser, evocat în 183369). Probabil 
viitorul popă Dimitrie (începând cu 1854), tot de aici, 
nu protopopul Dimitrie Mihail. 

Tănase (preot, evocat între 184370, 1844-1851, 
1853). Un alt preot Tănase care are legătură parţială 
cu această biserică exact pe acest segment temporal 
este popa Anastasţi)e de la biserica Mavrodolu, fiul 
preotului Matei Mihai Borlescu de aici, de la „Sf. 
Treime”. 

Mincă (paracliser, evocat în 184371). Potrivit 
sursei, este fiul diaconului Mecu din satul Ștefăneșii, 
județul Mușcel, este mire, iar mireasa este Sultana sin 
Marin. 

lon, (dascăl, evocat în 185072). Sursa, de la 
biserica Buliga, nu indică neapărat unde este dascăl 
acest lon, dar prezumăm că la biserica „Sf. Treime”. 
Potrivit ei, lon este fiul lui popa Gheorghe (cu siguranţă 
Gheorghe Cioran de la „Sf. Treime”, nașul fiind un 
„Cioran”) — a nu se confunda cu un alt dascăl Ioniţă, 

de la Mavrodolu, fiul popii Costandin Mionea, și cu 
dascălul piteștean Ioniță Rădulescu. În anul următor, 
din păcate, lui lon îi moare un copil” 3. În 1852, își 
botează două gemene, mamă fiind Ana și nașă fiind 
Maria postelniceasa7A. În 1857, fiica lui, Ecaterina, 
este nașă de botez79. În 1860, „Marin sin Niţă popa 
Gheorghe” este naș de botez/6. În 1862, îşi mai 
botează un copil, nașă fiind sora lui, Andreica” 

Alexie (grecu) Moraitu (dascăl, staroste, evocat 
în 184678; m. 186379). în 1847, este naș de botez al 
unui copil de caldaragiu80. La fel și în anul următor8. 
Tot în acest an, vara, în timpul epidemiei locale de 
holeră, îi moare un copil, Elisaveta82. Fata preotului 
Matei de aici era căsătorită cu un „Moraitu”, de aici, 
probabil, și legătura cu angajarea la această biserică. 
În 1850, este naș de cununie împreună cu soția lui, 
Paraschiva83. În 1852, este naș de botez84. Fiica lui, 
Sevastiţa, se căsătorește cu un etnic grec în 1855 la 
biserica „Mavrodolu” "85. în 1860, este ales staroste de 
către breasla meseriașilor din Pitești86 În 1863, 
dascălul Alexe,  starostea, moare, mitricele 
consemnându-l ca având o vârstă trecută de 50 de ani. 
Aflăm că Alexe Moraitul este fiul lui Atanasie și 
coroborăm cu o altă informaţie din mitrice: Alecu 
Atanasiu starostea, cu un an înainte, fusese naș de 
botez la „Sf. Treime'87. în Pitești mai este un dascăl 
Alecu, la biserica „Sf. Vineri”, dar mai tânăr, fiul popii 
Gheorghe din Câmpulung88. 

llie (inscripţia „ierei Ilie” pe o cruce funerară 
nedatată89). Un preot llie este consemnat la începutul 
secolului al XIX-lea la biserica domnească din Pitești și 
în 1833 în cătunul piteștean Prundu. 

Dimitrie (preot, evocat între 185490 și 1865). 
Foarte probabil protopopul Dimitrie Mihail de aici, 
evocat încă din 1832. 


Note: 


Petronel Zahariuc (editor), Florin Marinescu, Dumitru 
Nastase, Documente românești din arhiva mănăstirii 
Simonopetra, Editura Universităţii „Alexandru loan Cuza”, 
lași, 2016, doc. 458, p. 413. 

2Arhivele Naţionale, Fond „Mănăstirea Mihai Vodă”, P. V, 
f. 17, apud Petre Simionescu, Contribuţii la studiul 
monumentului Beștelei din Pitești, în „R.M.M.-M.L.A.”, anul 
XVIII, nr.1, 1987, p. 89. 

3Petronel Zahariuc (editor), Florin Marinescu, Dumitru 
Nastase, op. cit., doc. 598, p. 504. 

4Ipidem. 

9/bidem, doc. 597, p. 503. 

Spider, doc. 636, p. 528, și, respectiv, doc. 652 p. 540. 

7 Ibidem, doc. 636, p. 528. 

8/pidem, doc. 636, p. 528. 

9Marin M. Braniște, llie Diaconescu, Pisanii, însemnări şi 
manuscrise din vechile biserici ale oraşului Piteşti (în 
continuare, Pisanii, însemnări...), în „M.O.”, anul XXIII, 1971, 
nr. 5-6, Craiova, 1971, p. 400. 

Steagul Revoluţiei 
lui Tudor Vladimirescu 


Mariana - Paula LIMBĂLATĂ 


Conservator la Muzeul Viticulturii şi Pomiculturii, Goleşti, Argeş 


Steagul Revoluţiei lui Tudor Vladimirescu, constituie 
o piesă de certă valoare istorică, fiind una dintre 
puţinele mărturii care ni s-au păstrat peste veacuri. 
Stindardul mişcării revoluţionare de la 1821, simbol al 
vitejiei, patriotismului, al dorințelor profunde ale 
întregului popor, al solidarităţii de luptă şi de acţiune a 
avut semnificaţii profunde, dincolo de faptul că a fost 
martorul evenimentelor de la 1821. Însăşi istoria sa 
este una zbuciumată. 

Părăsit de toţi, trădat de ai săi, presimţind că ceva 
rău urma să i se întâmple, „sufletul meu presimte că n- 
o să mă mai întorc şi d-oi muri, sângele meu cadă 
asupra voastră şi asupra copiilor voştri” !, Tudor i-a 
lăsat comandantului artileriei pandurilor şi prietenului 
său, maiorului Cacaleţeanu lon, comanda oastei şi 
steagul acesteia. Potrivit lui C.D. Aricescu, Tudor 
Vladimirescu i-ar mai fi încredinţat acestuia sabia sa şi 
un inel pecete pe care îl avea de la părinţii săi, lucruri 
pe care trebuia să i le înapoieze dacă Tudor ar fi trăit 
sau să le păstreze dacă nu ar fi supravieţuit: „De ne 
vom mai întâlni, mi le vei înapoia, de nu va vrea 


Dumnezeu să mai trăiescu, păstrează-le ca semnu de 
prieteşug, inelul îl am amu şi eu de la părinţii mei'2. 
Dacă despre sabie se cunoaşte că a fost păstrată de 
către maiorul Cacaleţeanu lon şi urmaşii săi până în 
anul 1916, când a fost confiscată de către ocupanţii 
germani, despre inelul pecete se mai ştie doar că în 
anul 1934 era încă în posesia lui Constantin 
Cacaleţeanu, nepotul lui lon Cacaleţeanu. 

După asasinarea lui Tudor, vestea mişelescului 
asasinat săvârşit de eterişti s-a abătut ca un trăznet în 
tabăra pandurilor de la Goleşti. Ipsilanti a sperat ca 
prin eliminarea lui Tudor să-şi subordoneze întreaga 
oaste a pandurilor rămaşi fără conducător. În situaţia 
creată, căpitanul Cacaleţeanu a hotărât să adune 
pandurii pentru ai consulta: „Într-o glăsuire pandurii au 
răspuns că dacă Domnul Tudor este mort, ei se întorc 
acasă. Atunci căpitanul aplecând în jos steagul oştirii |- 
a sărutat în faţa pandurilor aflaţi în genunchi, l-a scos 
de pe lemn, l-a chitit bine şi înfăşurându-l peste mijloc, 
pe sub cămaşă, l-a acoperit cu o maramă ce-i servea 
drept cingătoare. După ce a concediat oştirea, a luat o 

Steagul lui Tudor Vladimirescu 


Sursă: G.D Iscru, Revoluţia din 1821, condusă de Tudor Vladimirescu, 
Bucureşti, Editura Albatros, 1982, p. 99. 











Ciucurele steagului 
lui Tudor Vladimirescu 
Sursă: G.D Iscru, Revoluţia 
din 1821, condusă de Tudor 
Vladimirescu, Bucureşti, 
Editura Albatros, 1982, p. 100. 

căruţă şi însoţit de şase panduri a trecut Oltul, 
îndreptându-se spre Ţâmbureştii Doljului. Acolo, la 
casa părintească din satul natal, în liniştea nopții, 
căpitanul  pandurilor a asigurat steagului o 
ascunzătoare numai de el ştiută””. După 20 de ani de 
la evenimentele de la 1821, bătrânul căpitan, aflat pe 
patul de moarte, i-a indicat fiului său locul unde este 
îngropat steagul şi l-a sfătuit să nu-l scoată decât când 
se vor linişti treburile în ţară. După moartea tatălui său, 
Gheorghe Cacaleţeanu, fiul căpitanului, i-a schimbat 
ascunzătoarea pentru a-l conserva mai bine. Astfel, 
timp de 61 de ani, steagul s-a aflat în posesia familiei 
căpitanului, fiind păstrat cu mare venerație şi îngrijire, 
precum o moştenire de mare preţ. 

La 17 mai 1882, steagul a fost înmânat şi donat 
autorităţilor militare şi civile ale oraşului Craiova, într- 
un cadru solemn, fiind depus apoi la Arsenalul Armatei 
(unde s-a şi aflat până în decembrie 1919). Printre cei 
prezenţi la ceremonia predării se număra şi 
academicianul Bogdan Petriceicu Haşdeu, care fusese 

gălbuie, pictată şi căptuşită cu mătase albastră, totul 
introdus şi fixat în tul dublu, operaţie care s-a efectuat 
la Muzeul Militar Naţional, înainte de anul 1937, aşa 
cum relevă Buletinul Muzeului Militar Naţional din anul 
I, nr. 2/1937, p.18. Nici dimensiunile actuale de 1,22m 
X 1,46m nu mai corespund mărimii și formatului 
original. P.V. Năsturel preciza în descrierea amănunțită 
făcută steagului în perioada în care s-a aflat la 
Arsenalul Armatei, lungimea de 1,85m X 1,52m>. Deci, 
formatul pânzei era un dreptunghi așezat pe lat, iar nu 
pe înalt cum se prezintă astăzi. 

Pe steag era reprezentată Sfânta Treime încadrată 
de sfinţii militari: la dreapta, Sf. Mc. Teodor Tiron 
(patronul spiritual al lui Tudor) şi la stânga Sf. Mare Mc. 
Gheorghe (patronul spiritual al armatelor). În partea 
inferioară, acvila cruciată, stema Ţării Româneşti, 
dădea legitimitate mişcării, fiind astfel o acţiune a 
întregului popor, a cărui voinţă o reprezenta. Vulturul 
(element nelipsit din heraldica românească) era 





delegat din partea Ministerului de Război 
să aducă la Bucureşti steagul în vederea 
arborării lui la festivitatea sărbătoririi 
independenţei naţionale a României, în 
anul 1882. De-a lungul deplasării de la 
Craiova la Bucureşti, steagul a fost 
întâmpinat cu onoruri militare şi cu 
manifestații de simpatie spontane, așa cum 
i se cuvenea. Din decembrie 1919 până în 
mai 1971, steagul a făcut parte din 
patrimoniul Muzeului Militar Naţional, iar 
ulterior a trecut în posesia Muzeului de 
Istorie a României. 

Prima descriere a steagului a realizat-o 
corespondentul ,,Curierului” din Târgovişte 
care văzuse steagul când fusese predat 
autorităţilor la data de 17 mai 1882, precum 
şi ascunzătoarea în care stătuse timp de 
şase decenii: „Am văzut ascunzătoarea din 
casă!.. Am văzut steagul. El este destul de 
mare, lucrat în mătase albastră, dar, fiind (5 
de timp rupt în mai multe bucățele, graţie 
domnului general  Cerghez (care 
recomandă domnului Cacaleţeanu un bun 
maistru care să-l conserve) steagul s-a 
aranjat destul de bine... şi poate dura mult 
timp"4. Ulterior, steagul a făcut subiectul 
mai multor cercetări, făcându-se astfel 
analize atât din punct de vedere descriptiv, 
cât şi simbolistic. Dacă unele studii s-au B 
mărginit la o descriere fizică (material, | 
culoare, dimensiuni), analiza simbolistică a 
drapelului a reflectat valorile profund 
creştine ale mişcării în sine, cât şi ale lui 
Tudor. 

În prezent se mai păstrează doar părţi 
din pânza originală, o mătase foarte fină, 

Foişorul lui Tudor Vladimirescu - Muzeul Viticulturii şi 
Pomiculturii, Goleşti. 
Sursa: Arhiva personală, Mariana-Paula Limbălată 

de o parte şi de cealaltă a acestuia era scrisă cu litere 
chirilice următoarea rugăciune în versuri, înălţată Sf. 
Treimi: 

Tot norodul românesc, 

Pre tine te proslăvesc; 

Troiță de o fiinţă, 

Trămite-mi ajutorinţă 

Cu puterea ta cea mare 

Și cu braţul tău cel tare, 

Nădejde de dreptate 

Acum să am şi eu parte. 

1821 Ghenarie 5 


Această rugăciune, devenită încă de la începutul 
mişcării (5 ianuarie 1821) crezul ridicării la luptă pentru 
dreptate socială şi naţională a fost scrisă cu litere aurii 
şi se pare că i-a aparţinut Episcopului Ilarion al 
Argeşului, sfetnicul de taină al lui Tudor, iar data de 5 
ianuarie 1821 stă mărturie că acest steag a fost 
confecţionat înainte de ridicarea la luptă. 

Steagul avea şi un ciucure tricolor. Diferenţa dintre 
acesta şi alte steaguri medievale care posedau ciucuri, 
era aceea că ciucurele steagului lui Tudor, reprezintă 
prima formă de manifestare a tricolorului românesc, 
ştiut fiind faptul ca abia în 1834 domnitorul Al. Ghica a 
adoptat steagul tricolor ca drapel al armatei Ţării 
Româneşti. Acest ciucure era alcătuit din trei ciucuri 
mai subţiri din mătase fină cu firele răsucite de 
dimensiuni egale cu culorile tricolorului, care se uneau 
la partea superioară printr-un şnur de mătase şi erau 


prevăzuţi cu un sistem de prindere, format din discuri 
şi sfere metalice ornamentate, globule şi şnururi de 
mătase mai groase, în culorile roşu, galben şi albastru. 
Ciucurele propriu-zis se fixa la partea superioară a 
hampei sub vârful acesteia printr-un inel, o toartă 
metalică şi un cui-sulă anexă. Fiecare ciucure mic era 
alcătuit atât din fire lungi de mătase, cât şi din fire mai 
scurte, pe jumătatea celor lungi, astfel încât, aşezarea 
firelor scurte peste cele lungi, reliefau la fiecare ciucure 
în partea superioară una dintre culorile tricolorului, iar 
în partea inferioară alta, dând naştere în felul acesta în 
ansamblu la un dublu ciucure tricolor: roşu, galben şi 
albastru6. În timpul evenimentelor de la 1821 ciucurele 
tricolor a fost purtat pe steag, dar când a fost scos de 
pe hampă, la Goleşti, a fost separat de steag. Ca şi 

steagul, ciucurele a fost păstrat de lon Cacaleţeanu. 
În numerele 43-44, din mai-iunie 1929 ale 
„Arhivelor Olteniei”, C. V. Obedeanu descria astfel 
ciucurele pe care îl văzuse în casele familiei 
Cacaleţeanu din Craiova de pe strada Unirii: „Steagul 
avea trei ciucuri cu canatfuri de argint şi firele de 
mătase în culorile naţionale”. În anul 1934 ciucurele a 
fost expus la Craiova în timpul unui Congres de 
arheologie şi numismatică, alături de alte obiecte 
personale care aparținuseră lui lon şi Gheorghe 
Cacaleţeanu. În acelaşi an, Constantin Cacaleţeanu a 
donat ciucurele Muzeului Militar din Craiova, cu 
menţiunea că „el aparţinea steagului domnului Tudor 
Vladimirescu”, ciucurele fiind moştenit de la unchiul 
său, lon Cacaleţeanu?. În prezent, ciucurele se 
găseşte în colecţiile 























Muzeului Militar Central 
din Bucureşti, sub 
numărul de inventar 
19645, provenind deci 
de la Muzeului Militar 
din Craiova. 

Donarea acestuia cu 
o întârziere de 52 de 
ani faţă de steag a dat 
naştere unor discuţii în 
anii următori, cu privire 
la autenticitatea sa. 
Dacă în lucrarea 
„Când s-a adoptat 
steagul tricolor”, Radu 





Steagul Revoluţiei lui 
Tudor Vladimirescu 
(copie) - Muzeul 
Viticulturii şi 


Pomiculturii, Goleşti. 
Sursa: Arhiva 
personală, Mariana- 
Paula Limbălată 

Rossetti susţinea că steagul tricolor a fost adoptat mai 
întâi în anul 1834, odată cu emiterea hatişerifului 
domnitorului Al. Dimitrie Ghica care l-ar fi şi conceput, 
puţin mai târziu, nega ceea ce afirmase anterior, 
spunând că tricolorul este creaţia sultanului Mahmud II 
care ar fi mers până într-acolo încât să gândească şi 
să conceapă pentru Ţara Românească steagul, fără 
însă să strecoare în el ceva din steagul cel mare şi 
verde otoman, foarte prețuit şi respectat de turci8. În 
schimb, Stelian Metzulescu, în lucrarea sa din anul 
1962, susţinea că prima dovadă a tricolorului 
românesc o aflăm de la Tudor Vladimirescu încă din 
18219. 

Ceea ce mai rămâne de reconstituit în privinţa 
steagului este hampa acestuia. O copie a steagului 
poate fi admirată la Muzeul Viticulturii și Pomiculturii de 
la Golești, Argeş, în cadrul expoziţiei permanente din 
Foișorul lui Tudor Vladimirescu, loc în care Tudor şi-a 
petrecut ultimele trei zile de libertate (18-21 mai 1821) 
şi de unde a fost arestat. Aşadar, steagul Revoluţiei lui 
Tudor Vladimirescu constituie în prezent o piesă 
muzeistică de o valoare documentară inestimabilă, 

constituind totodată o mărturie prețioasă şi 
emoţionantă a luptei şi aspirațiilor neamului nostru de- 
a lungul zbuciumatei sale istorii. 


Note: 


1c.D. Aricescu, Istoria Revoluţiunii Române de la 1821, 
Craiova, Editura Tipografiei Române G. Chitiu şi |. 
Theodorian, 1874, p. 249. 

2Ibidern. 

3Marin lordache, Tricolorul românesc la steagul Revoluţiei 
din 1821 condusă de Tudor Vladimirescu, în [02.09.2021], 
p.129. 

4AIpidem, p. 130. 

SCol. P.V. Năsturel, Steagul, stema română, însemne 
domneșci, trofee, București, 1903, p. 45, în Elena 
Pălănceanu, Steaguri din colecția Muzeului de Istorie al 
României, Bucureşti, 1974, p. 136. 

SMarin lordache, Tricolorul românesc la steagul Revoluţiei 
din 1821 condusă de Tudor Vladimirescu, în [02.09.2021], p. 
132. 

7bidem. 

3jbidem, p. 134. 

9jpidem. 


Aspecte edilitare din oraşul Piteşti 
în 1915-1916 


Aurel RADU, 


inspector superior în cadrul Serviciului Judeţean Argeș al Arhivelor Naţionale 


În pragul intrării ţării în război, inginerul N.C. 
Dumitrescu, şef al Serviciului tehnic orăşenesc a 
întocmit un raport privind activitatea acestui serviciu 
pentru anul 1915, raport pe care l-a trimis spre 
informare primarului oraşului Piteşti, în vederea 
întocmirii bugetului pe anul financiar 1916-1917]. 
Serviciul tehnic orăşenesc a fost un serviciu public cu 
rol important în modernizare şi urbanizare. Acest 
serviciu a fost înfiinţat și încadrat cu personal tehnic de 
specialitate, arhitecţi și ingineri, care în primii ani de 
activitate s-au recrutat din rândul alogenilor, aceștia 
fiind agenţii transformării urbane în sens modern. În 
1915, serviciul central era condus de un inginer, ajutat 
de un desenator, un picher şi un copist. În același an, 
Serviciul tehnic se consolidează prin comasarea cu 
alte servicii publice: Serviciul apelor (reţeaua 
conductelor publice, hala sau uzina de apă de la 
Gropeni — Mărăcineni şi rezervorul din strada Smeurei, 
de lângă Cimitirul Sf. Gheorghe, inaugurate în anul 
1910) şi Serviciul canalelor publice. 

Întrucât cele mai multe ţări ale Europei se aflau în 
stare de război, conducerea serviciului tehnic urban s- 
a preocupat de îmbunătăţirea unor localuri de şcoli în 
vederea transformării lor în spitale militare, în cazul 
mobilizării armate. Serviciul asigura reparaţiile de la 
Abatorul comunal, care a fost reconstruit în anul 1912, 
tot pe malul râului Argeş, conform prevederilor impuse 
de regulamentele sanitare şi pentru asigurarea 
condiţiilor igienico-sanitare. Şeful serviciului tehnic 
susținea că teatrul orăşenesc a fost afectat, la scuri 
timp de la inaugurare (1915), de un incendiu care a 
pornit de la coşul băilor, întrucât în clădirea teatrului 
funcţiona și baia publică. Cauza incendiului a fosi pusă 
pe seama neglijenţei mecanicului şi fochistului de la 
teatrul şi baia comunală, care nu asigurau curăţarea 
periodică a coșurilor de evacuare, deși aceștia 
raportau contrariul. 

În vederea unei activități mai eficiente, șeful 
serviciului tehnic a cerut primarului orașului să aprobe 
unificarea mai multor servicii urbane independente: 
salubritatea, pompierii, parcurile și abatorul comunal, 

prin contopirea lor într-un singur și consolidat Serviciu 
tehnic. Alte servicii municipale: Serviciul paznicului de 
hotare, Serviciul băilor şi teatrul comunal depindeau de 
Serviciul tehnic orăşenesc numai din punct de vedere 
al trebuinţelor de natură tehnică, iar Abatorul comunal 
era dependent numai prin regulament. Serviciul tehnic 
central asigura cu un personal restrâns respectarea şi 
aplicarea regulamentelor urbane în vigoare referitoare 
la: clădiri, îngrădiri şi alinieri, canalizări, alimentarea cu 
apă la imobilele publice sau particulare şi autorizaţiile 
de executare a lucrărilor. 

În slujba serviciului, se aflau doi caldarâmgii care 
efectuau reparaţiile de pavaje de mai mică anvergură 
cu: bolovani, bazalt şi balastru. În 1915, oraşul avea o 
rețea de străzi de circa 33 km lungime, majoritatea 
pavate cu bolovani de râu, pietriş, piatră cubică şi 
asfalt. Pavaj de asfalt era doar pe strada Şerban Vodă 
şi pe Bulevardul Elisabeta Doamna, însă circa 3/5 din 
lungimea rețelei stradale era cu pavaj de bolovani şi 
pietriş sau avea „caracterul unor drumuri de ţară, pe 
care noroiul se usucă numai în timpul verilor, pe 
secetă”, după cum afirma șeful serviciului tehnic 
orășenesc. Întreținerea străzilor era o sarcină 
importantă şi costisitoare pentru municipalitate, mai 
ales în cazul străzilor noi făcute de particulari, astfel 
încât Primăria Pitești se vedea constrânsă să suporte 
pe spesele sale lucrările de îmbunătăţire în numeroase 
zone periferice (Câmpul Bisericii Sf. loan, Câmpul 
Cristescu și pe proprietăţile: Căpitan Niţulescu, 
Căpitan Apostolescu, Colonel Chicoş şi F. Lehrer). 

Majoritatea rețelei stradale (30 km) era prevăzută cu 
conducte de apă potabilă şi doar parţial cu canale de 
scurgere (12 km). În anul inaugurării reţelei de apă 
(1910), în oraş se pompa apă curentă timp de 12 ore 
pe zi, însă treptat cantitatea de apă pompată a crescut, 
astfel încât s-a ajuns la pompare neîntreruptă, realitate 
pusă de autorităţi pe seama risipei „colosale” de apă. 
În realitate, aproximativ un sfert din cantitatea totală de 
apă potabilă livrată în anul 1915 a fost folosită de 
unităţile militare din Trivale (317.012 mc). 

În continuare, prezentăm în integralitate Expunerea 
asupra întregului mers al Serviciului tehnic realizată de 
inginerul N.C. Dumitrescu, șeful Serviciului tehnic 
orășenesc (comunal), în care sunt cuprinse informații 
despre activitatea desfășurată de serviciile publice 
urbane (Serviciul central, Serviciul apelor, Serviciul de 
întreţinere a conductelor publice, Serviciul canalelor, 
Serviciul băilor și teatrului comunal, Serviciul 
salubrităţii și Serviciul parcurilor) și măsurile cerute 
pentru îmbunătăţirea activităţii edilitare în orașul 
Pitești. Expunerea reflectă aspecte importante ale 
modernizării urbane (reţea de alimentare cu apă 
cureniă, rețea de canalizare etc.) într-un oraș mic 
(raportat la cele din vestul Europei), cu circa 20.000 
locuitori în 1915-1916. 

[Expunere asupra întregului 
mers al Serviciului tehnic, 1916] 


Primăria comunei Pitești 
Serviciul Tehnic 

Nr. 1.526 

Pitești, 10 martie 1916 


Domnule Primar, 


În vederea întocmirii noului buget pe 1916-1917, 
credem necesar a vă face o Expunere asupra 
întregului mers al Serviciului tehnic, expunere care se 
cuprinde pe larg în dosarele și rapoartele noastre 
zilnice. 

Serviciul nostru compus dintr-un inginer, un 
desenator, un picher, un copist (ca birou central) are 
sub conducerea sa: 

1. Serviciul apelor: rețeaua conductelor publice, hala 
din Gropeni și rezervorul de la Cimitirul Sf. Gheorghe. 

2. Serviciul canalelor publice din oraș. 

3. Serviciul de lucrări publice ale comunei: 
construcții și pavaje. 

4. Serviciul de supravegherea hotarelor moșiei 
orașului. 

5. Serviciul Băilor şi teatrului comunal. 

6. Serviciul abatorului comunal. 

Serviciul nostru tehnic care mai înainte era despărțit 
în trei servicii deosebite: tehnic, apelor și canalelor, 
fiecare serviciu cu personalul lui deosebit, azi s-au 
contopit într-un singur serviciu cu un singur birou 
central constând din personalul arătat mai sus. 

Personalul instalaţiilor și echipelor de lucrări. 

Instalaţiile ce posedăm și echipele de lucrări au 
următorul personal. 

1. Serviciul apelor: a) Personalul Uzinei de apă 
Gropeni: un mecanic şi patru ungători. b) Personalul de 
întreţinere a conductelor din oraş: fântânar și trei 
lucrători. 

2. Serviciul canalelor: trei oameni cu braţele. 

3. Serviciul lucrărilor publice: doi caldarâmgii și un 
lănțar. 

4. Serviciul de supravegherea hotarelor moșiei: un 
paznic de hotare. 

5. Serviciul băilor și teatrului comunal: un mecanic, 
un încasator, un fochist, un băiaș masor, două băieșițe, 
o spălătoreasă și un rândaș. La teatru: un regizor și un 
mașinist și un reparator al scenei. 

6. Serviciul Abatorului: un intendent și perceptor, un 
controlor și doi oameni de serviciu. 

Atribuţiile fiecărei ramuri din acest serviciu. 

Privind rolul fiecărui funcţionar și om din fiecare din 
echipele de lucru sau a instalaţiilor enumerate mai sus, 
pe întregul an 1915 avem: 

1. Serviciul apelor 

a). Staţia de pompare din Gropeni. Atribuţiile 
personalului de aici sunt: observarea continuă a 
mersului motoarelor și pompelor, reparatul diferitelor 
piese ale acestei instalaţii, după cum se constată din 
rapoartele săptămânale și lunare ce ni se fac de acest 
serviciu. Această instalaţie se compune acum din: 
două motoare Diesel a 50 cai putere fiecare cu 
pompele lor și dintr-un motor mic de cinci cai putere 
pentru iluminat și pentru acţionarea unui strung cu care 
mecanicul repară pe fiecare zi aproape, piese mici și 
chiar mari necesare instalaţiei. Avantajele ce acordă 
strungul în chestiune sunt vădite, întrucât aproape 
nimic n-am mai dus de la uzină în oraș la ateliere 
mecanice pentru reparat. Combustibilul celor două 
motoare Diesel este motorina, iar a motorului de 
iluminat benzina grea. Izvoarele de captare sunt 
absorbite cu pompe acţionate de cele două motoare și 
apa refulată în oraș direct la rezervorul din dealul 
cimitirului printr-o conductă de 250 mm diametrul. 
Debitul rezervorului de apă este de 3.600 mc, iar printr- 
un pompaj normal de 24 de ore debitul conductei de 
refulare tot de 3.600 mc. Din 1910 încoace, an de an, 
orele de pompare s-au înmulţit faţă cu cerinţele tot mai 
mari ale orașului: a) pe de o parte, noi instalaţii în case 
și curți și b) pe de altă parte, colosală risipă de apă în 
oraș. În 1910 se pompa apa numai 12 ore, azi 24 de 
ore fără întrerupere, săptămâni și luni întregi. Pompajul 
continuu cere combustibil continuu, uzajul motoarelor 
continuu, activitatea personalului continuu zi și noapte 
(făcând cu rândul de serviciu). Cred interesant să dau, 
în rezumat, apa pompată în oraș pe anul 1915, 
combustibil etc. după cum urmează: 1 ianuarie 1915 — 
1 ianuarie 1916: ore de pompare 8.753, turele 
pompelor (huburi) 3.715.649, motorină consumată 
81.110 kg, ulei întrebuințat 3.843 kg, ore de iluminat 
3.773, benzină consumată 6.700 kg. Din această 
tabelă, rezultă că în decurs de un an încheiat, 
motoarele au stat numai șapte ore (din mers), iar apa 
consumată în oraș a fost de 1.300.587 mc, ceea ce 
revine la un consum zilnic de circa 3.563 mc. Adică un 
rezervor de apă complet care se împarte: 317.012 mc 
la Regimente iar restul de 983.575 mc numai în oraș. 
Risipa de apă este așa de mare în oraş că chiar 
pompând în continuu, ea tot nu ajunge, din care cauză 
a trebuit să o mai închidem anumite ore din timpul zilei 
și nopţii. Graţie acestui sistem, abia-abia putem să 
facem față consumului general al orașului. 

b). Serviciul de întreţinere a conductelor publice 
de apă din oraș. Atribuţiile acestui personal sunt: 
inspectarea conductelor, vanelor, hidranţilor, căminelor, 
fântânilor publice, instalaţiilor comunei, robinetelor 
comunale, conductei de refulare, cum și reparaţiile lor, 
curățirea și spălarea căminelor de apometre și 
rezervorului de apă, cum și citirea apometrelor. 

În rezumat, activitatea de un an a acestei echipe 
este: 

S-a scos apa din căminele apometrelor de la: 
Regimente, Spitalul Brătianu, Gară şi s-au citit 
apometrele trimestrial la Regimente și lunar la Gară, 
după cum se constată din procesele verbale și 
conturile încheiate, pe baza cărora se face achitarea 
sumelor cuvenite comunei; 

S-a scos apa din cele două cămine de la Sifonul 
Argeșului; 

S-au reparat radical: 5 hidranţi, 21 fântâni publice, 
fântânile școlilor primare, 19 vane, 15 racorduri de apă, 
31 robinete comunale, conductele de apă de la 


Regiment; 
S-a reparat instalaţia de la Abator sub conducerea 
picherului montor, latrinele din localul Primăriei 


înlocuindu-le rezervoarele automate cu unele cu lanţ, 
idem cele din Grădina Publică; 

S-au pus de mai multe ori garnituri robinetelor de 
apă din Abator și s-a refăcut aproape în întregime 
conducta de apă de aici; 

S-au reparat conductele publice de apă din oraș, 
idem robinetele de la localurile școlilor și pompieri, s-au 
instalat din nou 19 racorduri de apă (în care intră și cel 
de la Escadronul de Călărași); 

S-au scos parii de lămpi Washington din Grădina 
Publică depozitându-se la Curte2; 

S-a depavat strada Brătianu unde s-a aplicat 
alinierea cea nouă (în dreptul casei cu nr. 53 și 55); 

S-a făcut tribuna de 10 Mai; 

S-a desfundat și curăţit șanțul șoselei de la Cimitirul 
Sf. Gheorghe capul străzii Smeurii; 

S-a curăţat sala Teatrului comunal și s-a spălat 
mozaicul, desfundând și canalele băilor; 

S-a răspândit pietrișul în jurul Teatrului; 

S-au tăiat lemne pentru Băile Comunale; 

S-a reinstalat fântâna din coasta Cimitirului Sf. 
Gheorghe; 

S-a descărcat și cărat de la Gară la hala de apă 
Gropeni vagoanele de motorină cu ajutorul sacalelor 
de la Curte; 

S-a mutat mai jos fântâna din coasta cimitirului 
pentru a avea apă cu presiune suficientă; 

S-a spălat rezervorul de apă din dealul cimitirului; 

S-au înlocuit urechile rupte ale hidranţilor de pe 
străzile: Şerban Vodă, Teiuleanu, Unirii; 

S-a desfundat canalul Şcolii Nicolopol; 

S-a răspândit pietrișul de pe strada Cazărmilor,; 

S-a introdus o vană nouă pe strada Dragoș Vodă. 

Aceeași echipă a mai dat ajutor la reparaţiile 
localurilor comunei dărâmând un zid la Şcoala nr. 3 de 
fete și cărând molozul afară. S-au desfundat gurile 
publice ale canalelor pe timpul ploilor. S-au bătut pari 
în jurul unora din aceste guri. S-au mutat robinetele de 
concesie și hidranţii pe noua aliniere a străzii Brătianu. 
S-au desfundat canalele băilor comunale. S-a scos 

nişte țeavă veche de apă din pământ din curtea 
Serviciului salubrităţii. S-a dat ajutor lui Poncek 
(mașinistul scenei teatrului comunal) la spoitul fațadei 
Primăriei. S-a reparat racordarea conductelor publice 
de apă din strada Lascăr Catargiu, colţ cu bulevardul 
M. Kogălniceanu, cum și cea de sub podul metalic 
CFR din dreptul Ţesătoriei (la Gară). S-au curățit 
cazanele şi coșul băilor comunale și s-au desfundat 
pisoarele și closetele teatrului comunal. S-a instalat 
lumina electrică de la localul Judecătoriei urbane sub 
conducerea picherului montor. S-a schimbat una în 
locul celeilalte, cele două fântâni publice, cea din 
bulevardul Kogălniceanu și cea din strada 
Calomfirescu. 

Tot cu această echipă s-au mai făcut și unele 
reparaţii la fântânile particulare ca: Solomon, str. 
Trivalea și Stoenescu, bulevardul Elisabeta Doamna, 
cărora li s-a făcut cont de plată plătibil Primăriei. 

Tot cu această echipă ne-am ajutat la ridicare 
diferitelor planuri topografice ca: locul comunei vândut 
d-lui inginer Dima, idem cel din Ştubeiu cu referire la 
cererea lui llie Rădulescu, Paraschivescu și cel dat în 
schimb lui Marin Bercea, idem ridicarea planului pentru 
deschiderea străzii proiectate între Piaţă și strada 
Târgul din Vale, cum și alte măsurători pentru 
exproprierile operate în anul 1913, cum și pentru 
diferite alinieri pentru autorizaţii în oraș. 


2. Serviciul canalelor 

Acest serviciu are ca atribuţii: curățirea în 
permanenţă a tuturor orificiilor canalelor publice din 
oraș, vechi sau noi. În rezumat, activitatea de un an a 
acestei echipe de oameni, având una mașină cu boi de 
la Curte cu care cară gunoiul din canale este: 

A curăţit în timpul iernii toate recipientele de zăpadă, 
toate gurile de canal vechi și noi, a desfundat de mai 
multe ori canalul de la abatorul comunal, a reparat 
canalul public din strada Maior Giurescu, a curățit 
canalul cel mare (vechi) din strada Trivalea, gura 
canalului vechi din Calomfirescu, din strada Primăverii. 
Tot această echipă a răspândit pietrișul în jurul 
Teatrului comunal împreună cu echipa apelor, a tăiat 
lemne la băi pentru cazane (cu echipa apelor), a cărat 
gunoiul de aici. Tot această echipă, cu echipa apelor la 
un loc, a desfundat șanțul Cimitirului Sf. Gheorghe, a 
desfăcut și cărat la Curte parii de lemn ai vechilor 
felinare de pe străzi, a cărat pământ rămas în Grădina 
Publică, a stins 5.000 kg de var alb gras pentru 
lucrările comunei, a curăţit căminul de inspecţie de la 
Monumentul Independenţei din bulevardul Elisabeta 
Doamna, a desfundat gurile de canal din jurul acestei 
racordări, idem cea din strada Trivalea, în dreptul 
Fabricii de bere Schwartz, idem cele din străzile Mircea 
Vodă și Vasile Lupu, idem cele din strada Târgul din 
Vale, colţ cu strada Maior Giurescu. Tot această echipă 
a desfăcut racordul de canal de la proprietatea Kercea 
din strada Egalităţii, idem la Dr. Maior Constantinescu 


— 2 


din strada Trivalea, a schimbat capacele de la gurile de 
canal în următoarele puncte: a) în dreptul Tribunalului 
Argeș; b) în dreptul prăvăliei d-lui C. Dimitrescu, strada 
Şerban Vodă; c) în dreptul Şcolii Nicolopol, bulevardul 
Elisabeta Doamna. Tot această echipă a cărat 
bolovanii din lacul Trivalea la punctul lucrării în strada 
Cuza Vodă, a desfăcut și refăcut racordul de canal de 
la proprietatea d-lui M. Vitzu din strada Teiuleanu nr. 
14. 


3. Serviciul de paza hotarelor 

moșiei orașului 

În privința atribuţiilor singurului paznic de hotare 
prevăzut în buget, putem spune că ele sunt destul de 
mari, dar se face prea puţin numai cu un singur om. 
Independent de aceasta, trebuie să adăugăm că, chiar 
de și-ar depune toată stăruința paznicul de hotare în 
îndeplinirea în conștiință a datoriei sale, dar cu 
sistemul înlocuirii acestui om, comuna, an de an, își 
pierde din posesia ei, își pierde deci succesiv drepturile 
de proprietate. Deocamdată, aici trebuie să mai 
adăugăm că actualul paznic de hotare face și pe 
agentul încasator al taxelor pentru pietriș și nisip. 


4. Serviciul băilor și teatrului 

comunal 

Funcționarea băilor și teatrului comunal datează de 
un an de zile și ca atribuţii ale personalului sunt cele 
specificate și prin buget. Activitatea acestui serviciu 
constă din îndeplinirea funcţiunii fiecărui slujbaş, 
sprijiniți după cum se vede mai sus de oamenii 
echipelor noastre, sprijiniți și de concursul nostru 
tehnic ce l-am dat și dacă, din când în când, s-a simțit 
câte o scădere în bunul mers al băilor și teatrului 
comunal, aceasta se datorește concursului 
împrejurărilor, mai mult decât lipsei de experienţă a 
personalului diriguitor de acolo. Astfel, primul mecanic, 
lăsând rolul său mai mult fochistului, care și acesta a 
neglijat slujba din care cauză a luat foc coșul băilor (el 
fiind nemăturat, pe când subsemnatului îi raporta că |- 
a măturat), numai bine nu putea funcţiona în 
asemenea condiţii băile comunale. Printr-o nouă 
îndrumare și o nouă orânduire a acestui serviciu, dacă 
va fi pus sub directa noastră conducere, sperăm să 
facem ca acest serviciu să funcţioneze în perfectă 
ordine. 


5. Serviciul abatorului comunal 

Abatorul, construit după toate cerințele higienei 
publice și tehnice în anul 1912, funcţionează în baza 
Regulamentului abatorului comunal Pitești aprobat cu 
Înaltul Decret Regal nr. 728 din 15 februarie 1914. 
Atribuţiile personalului acestui abator sunt enumerate 
și orânduite prin dispoziţiile regulamentului menţionat. 
Din primele zile de funcţionare, măcelarii au opus o 
rezistenţă grozavă noilor măsuri de ordine și de igienă 

în exercitarea meseriei lor. Au declarat grevă. 
Nereușind, au furat pârghia cântarului, în fine, încet și 
cu mare greutate, s-au mai acomodat serviciului de 
control, însă au rămas încă sălbatici în ce privește 
modul de întrebuințare a instalaţiilor. Aceasta a făcut 
pe Primărie să renunţe la serviciile cazanelor și 
caloriferelor care zac în nefuncţionare. 

Serviciul tehnic. Biroul central de conducere a 
întregului serviciu. 

Atribuţiile acestui serviciu se împart în: 

a) Lucrări de birou; 

b) Lucrări de conducere a lucrărilor în regie (cu 
echipele și instalaţiile menţionate) și lucrărilor date în 
antrepriză în cursul anului; 

c) Supravegherea în oraș a tuturor lucrărilor 
particulare, a căror autorizaţie se emite pe baza 
referatelor noastre. 

Privind activitatea de un an a serviciului nostru din 
cele trei puncte de vedere, putem rezuma: 

Ca lucrări de birou, s-au executat o mulţime de 
rapoarte către D-voastră şi către alte instituţii ce ne-au 
cerut a le da vreo lămurire sau răspuns; 

Se ţine la curent o întreagă arhivă a serviciului 
nostru, compusă din: registrul de intrare și ieșire, 
registru de raport și ordine în care se irece pe fiecare 
zi lucru efectuat de echipele serviciului, cum şi ordinele 
ce se dau, un registru de ordine și bonuri cu matcă, un 
registru pentru autorizaţiile emise. 

Se ţin în ordine dosarele: 

a) Conturi și procese verbale pentru apa consumată 
de Regimente, Spital și Gară; 

b) Somaţii pentru repararea fântânilor particulare 
defecte; 

c) Corespondenţa cu hala de apă Gropeni; 

d) Lucrări publice în oraș; 

e) Autorizaţii; 

f) Racorduri noi de apă; 

9) Diverse; 

h) State de personal; 

i) Rapoarte de zi ale echipelor; 

j) Teatrul și băile comunale; 

k) Corespondenţa cu primăria; 

I) Instalaţii particulare de apă. 

S-au reorganizat și sistematizat dosarele planurilor, 
atât cele ce privesc autorizaţiile emise, cât și cele ce 
privesc: locurile comunei, exproprieri, vânzări de 
terenuri etc. 

Astfel, acest material s-a grupat în dosare, după 
cum urmează: 

Dosarul nr. 
autorizaţii; 

Dosarul nr. 2/1910 -— Proiectul clădirii Spitalului 
Brătianu; 

Dosarul 
autorizaţii; 

Dosarul nr. 1/1912 — Idem pe 1912; 

Dosarul nr. 1/1913 — Idem pe 1913; 

Dosarul nr. 1/1914 — Idem pe 1914; 

Dosarul nr. 1/1915 — Idem pe 1915; 

Dosarul nr. 3/1912 — ldem pentru lucrări de 
canalizare 1912; 

Dosarul nr. 3/1913 — Planuri pentru lucrări de 
canalizare 1913; 

Dosarul nr. 3/1912 — Planul de canalizarea Pârâului 
Trivalea; 


1/1910 Planuri cu case noi la 


nr. 1/1911 Planuri cu case noi la 

Dosarul nr. 3/1914 — Planuri de canalizare autorizaţii 


pe 1914; 

Dosarul nr. 4/1914 — ldem pentru localul 
Tribunalului; 

Dosarul nr. 5/191... — Capela Cimitirului Sf. 
Gheorghe; 


Dosarul nr. 6 — Planul Cimitirului Sf. Gheorghe; 

Dosarul nr. 7 — Planul Şcolii nr. 1 băieți; 

Dosarul nr. 8 — Proiect pentru iluminarea electrică a 
orașului Pitești; 

Dosarul nr. 10 — Locurile comunei cu actele lor; 

Dosarul nr. 11 — llie Rădulescu și Ghiţă Penescu; 

Dosarul nr. 12 — Proiectul străzii proiectate între 
Piaţă și strada Târgul din Vale; 

Dosarul nr. 13 — Deschideri de străzi prin locurile 
comunei; 

Dosarul nr. 14 — Alinieri provizorii în oraș; 

Dosarul nr. 14 bis — Alinieri definitive; 

Dosarul nr. 15 — Parcelarea în loturi (deschideri de 


străzi); 

Dosarul nr. 16 — Azilul de infirmi; 

Dosarul nr. 17/1915 — Rapoarte zilnice ale 
echipelor; 


Dosarul nr. 18/1914-1915 — Biserica Sf. loan; 

Dosarul nr. 19/1915 — Depozitul Pitești, Pescăria 
Statului; 

Dosarul nr. 20/1911-1914 — Hala de alimente; 

Dosarul nr. 21 — Planuri tip; 

Dosarul nr. 22 — Conductele vechi din oraş; 

Dosarul nr. 23 -— Deschiderea Bulevardului 
Comăneanu cu exproprierile; 

Dosarul nr. 24 — Planul străzii Rahova; 

Dosarul nr. 25 — Planul străzii N. Bălcescu; 

Dosarul nr. 26 — Planul străzii Griviţa; 

Dosarul nr. 27 — Planul străzii Trivalea; 

Dosarul nr. 28 — Planul exproprierii lui Acik Delanof; 

Dosarul nr. 29 — Planul orașului cu indicarea caselor 
de pe bulevard; 

Dosarul nr. 30 - Proiectul general al canalizării 
orașului de inginer D. Germani; 

Dosarul nr. 31 — Proiect și deviz și acte cu Şcoala de 
băieţi nr. 1 (antreprenor Rosazza); 

Dosarul nr. 32 — Planul topografic cu regiunea de 
sus a orașului; 

Dosarul nr. 33 — Proiectul canalizării Cimitirului Sf. 
Gheorghe; 

Dosarul nr. 34 — Planul locului lui Constantin Badea 
pentru a se ceda pentru construirea unui Spital Militar. 

Pe lângă acestea, s-au întocmit situaţii pentru 
lucrări date în antrepriză, devize pentru lucrările ce Dv. 
aţi ordonat a se face, toate acestea reclamând operații 
pe teren. S-au condus de aproape și zilnic, apoi prin 
noi, lucrările în regie executate de echipele 
dependente de noi, s-au condus și s-au dirijat buna 
funcţionare a instalaţiilor: hala de apă Gropeni, 
rezervorul şi în mai puţină măsură, abatorul și altele. 
Prin restrânsul personal diriguitor al acestui serviciu 

central, prin bunăvoință și sacrificiu dincolo de orele de 
serviciu cerute de D-voastră, în fiecare seară ale 
fiecărei zile lucrătoare s-a luat raportul zilnic al 
lucrărilor săvârșite de echipele de lucru și s-au dai 
ordine, pentru noile lucrări ce trebuie să le fac pe a 
doua zi, după cum se vede din registrul nostru de 
ordine. 

În fiecare seară și chiar în timpul zilei și al nopții, 
personalul meu, cu subsemnatul la un loc, am 
corespuns, în limita posibilităţilor, tuturor cerințelor 
intereselor comunei. Astfel, în timpul ploilor mari am 
alergat în oraș la desfundarea gurilor de canal și la 
orice alte întâmplări unde serviciile noastre se cereau. 
În fiecare zi și în fiecare seară ne-am interesat de 
aproape de bunul mers al tuturor lucrărilor comunei, fie 
în regie, fie în antrepriză, aducând la îndeplinire 
ordinele D-voastră și punând în execuţie hotărârile 
cerute de bunul mers al serviciului. Tot cu restrânsul 
personal al Serviciului central tehnic am cercetat la 
fața locului toate chestiunile referitoare la respectarea 
regulamentelor comunale în vigoare: a) clădiri, 
îngrădiri și alinieri; b) canalizări; c) alimentări cu apă la 
imobilele publice și particulare din acest oraș, în urma 
căror cercetări li s-au emis autorizaţii de executarea 
lucrărilor. 

Privind chestiunea din punct de vedere al lucrărilor 
publice executate de comună în anul trecut, ele se 
divid în: 1. Lucrări în regie; 2. Lucrări în antrepriză. 
Lucrările în regie, în afară de cele făcute de Serviciul 
apelor, uzinei de apă, abatorului și care s-au trecut mai 
sus la capitolele respective, suni cele de reparaţii, de 
pavaje cu bolovani, cu bazalt, cu balastru, reparaţii 
care s-au executat, o parie de caldarâmgii angajați 
prin buget în număr de doi, altă parte angajaţi cu luna 
pe timpul verii, care au fost și zidari și au făcut lucrări 
și de zidărie, iar o mică parte de terasamente și 
împietruire cu balastru, cu o echipă de oameni angajaţi 
pe un scurt interval de vreme. 

Lucrările de reparaţie execuiate cu cei doi 
caldarâmgii ai comunei (prevăzuţi în buget) sunt: 
refacerea pavajului la racordurile de apă, racordurile 
de canale, la fântânile publice, rigola de pe bulevardul 
Ferdinand și cea din strada Brătianu, refacerea 
pavajului pe strada Brătianu la Jandarmeria rurală și 
altele. Lucrările săvârșite de pavatorii-zidari angajaţi 
cu luna pe timpul verii în număr de doi cu doi salahori, 
lucrând de la mai și până către finele lui octombrie 
1915, sunt: pavaj de bolovani 3.143 mp, bordură 
reașezată 489 ml, pavaj de bazalt 207 mp, săpături 
între pomii de pe bulevard 450 mp. 

În plus, s-au făcut lucrări de zidărie ca: 

Reparaţii la localul de Şcoală de fete nr. 2, la Şcoala 
de băieţi nr. 2 și 3, la Judecătoria ocolului urban și 
ocolului rural, reparaţii care constau din: reparatul 
coșurilor, sobelor, pereţilor, tavanelor, spoieli cu lapte 
de var alb, curăţitul dușumelelor etc.; reparaţii la 
localul Poliţiei locale unde s-a adăugat și un ochi de 

fereastră, s-a desființat un zid, s-a fixat o grindă de fier; 
reparaţii la tencuielile exterioare ale Azilului de infirmi; 
idem la localul fost barieră la podul Argeș; idem la 
localul Primăriei; idem la remiza în care se ţine etuva 
introducând o traversă de fier asupra ușii. 

Tot cu această echipă s-au tencuit pe din afară cu 
mortar de ciment toate căminele de pe axa canalului 
Trivalea între podișca Balosache și cantonul CFR 
(Piteşti Nord); idem zidul împrejmuitor al Grădinii 
Publice; s-au înălțat și s-au tencuit și căminele de 
canal de pe strada Vasile Lupu; s-a reparat cantonul 
din oborul de vite din Târgul din Vale. Cu o parte din 
pompieri, cu oamenii serviciului, parcurile comunei și 
cu oamenii noștri s-a construit parapetul de beton din 
jurul lacului Trivalea. Ca lucrări de terasamente făcute 
tot în regie au fost acelea de pe strada Câmpineanu. 
Cu oamenii de la Curte s-a făcut o bună parte din 
terasamentele de pe sirada Calomfirescu și s-au 
terminat cele de pe strada Vasile Lupu. 

Lucrări date în antrepriză au fost prea puţine în 
cursul anului 1915, dintre care, putem enumera: 
tencuirea în exterior a Azilului de infirmi (vezi adresa 
noastră nr. 999/1915 cu situaţia), lucrare care s-a 
efectuat cu materialul comunei ca și toate celelalte 
lucrări enumerate până aici; s-au furnizat 1.004 mc 
piatră de râu pe străzile: Heliade Rădulescu, Viilor, Bv. 
Ferdinand, Bv. Elisabeta Doamna, Cimitirul Armenesc, 
strada Fraţii Golești, Şoseaua Cimitirului Sf. 
Gheorghe, Cazărmilor, Negru Vodă și stradela 
Brâncoveanu de către Ştefan Garabet; s-a reparat 
ghereta din Târgul din Vale (vezi referatul nostru nr. 
1.174/1915); idem învelitoarei Şcolii nr. 1 de băieți 
(vezi referatul nostru nr. 846/1915); s-a mai furnizat 
niște pietriș, ca 250 mc de către N. Ţurlea; s-a furnizat 
la Abatorul comunal niște sobe (vezi referatul nostru 
nr. 1.268/1915); s-au reparat şi completat toate 
burlanele sobelor de la Şcoala de băieţi nr. 1 (vezi 
referatul nostru nr. 166/1915). De către antreprenorul 
Duratti Leonardo s-au făcut reparaţiile asfaltului pe 
strada Şerban Vodă, Teiuleanu, Bulevard și altele, 
conform situaţiei înaintată pe lângă adresa noastră nr. 
1.535/1916. 

Terminând cu expunerea lucrărilor ce depind de 
comună, trecem acum la o nouă categorie de lucrări 
care s-au făcut tot sub controlul nostru și conducerea 
noastră, a căror formare de devize și proiecte au pornit 
tot de la noi. Acestea sunt lucrările de îmbunătăţirea și 
transformarea localurilor enumerate mai jos, în 
vederea spitalelor militare, în caz de mobilizare. 
Acestea sunt: Şcoala nr. 2 şi 3 de băieţi, Şcoala și 
Camera de Comerţ, Institutul Urlăţeanu etc. 

Domnule Primar, 

Din serviciile menţionate mai sus, numai: apelor, 
canalelor și tehnic sunt după întocmirea bugetului 
dependente cu totul de noi, pe când: paznicul de 
hotare, Serviciul băilor și teatrul comunal depind numai 
în măsura în care trebuinţele de natură tehnică o cer, 

iar abatorul dependent numai prin regulament. Cu 
toate acestea, prin ordinele date de Dv. și prin natura 
îndeleinicirilor, atribuţiile serviciului nostru foarte 
adesea se întind şi asupra Serviciului parcurilor 
comunale, Serviciul pompierilor, Serviciul salubrităţii. 
Serviciul nostru este în imediata legătură cu aceste 
servicii și prin instalaţiile ce avem: astfel, cu Serviciul 
pompierilor, prin acţionarea gurilor de incendiu, cu 
Serviciul salubrităţii prin lucrările de edilitate și 
curățenie ce se fac și care trebuie făcute după o regulă 
oarecare de tehnică, asemenea cu Serviciul grădinilor 
pentru același motiv. Prin alcătuirea bugetului însă, 
aceste servicii sunt independente și independente ca 
acţiune. 

De aici, neputința de a îndeplini la timp, bine și 
economic ordinele D-voastră, întrucât nu întotdeauna 
ni s-a putut da ascultare la ordinele noastre. De aici 
neputința de a realiza un program de lucrări edilitare 
de care se simte de mult mare nevoie. Ceva mai mult, 
această independenţă a serviciilor arătate ne este 
chiar dăunătoare. Spre exemplu. Noi, pentru a garanta 
alimentarea orașului cu apă, închidem conducta în 
timpul zilei, iar pompierii vin în urma noastră și o 
deschid spre a stropi străzile, lucrând deci contra 
dispoziţiilor noastre. Nici măcar nu ne întreabă de 
unde să ia apa necesară pentru stropit. La abatorul 
comunal am refăcut de mai multe ori porţile și tot rupte 
și degradate sunt și azi, am cumpărat de mai multe ori 
foraibăre la uși și broaște, azi tot fără ele sunt ușile, 
orice am făcut, degeaba am făcut, ca și cum nu s-ar fi 
făcut nimic pentru că oamenii de serviciu nu stau acolo 
și în timpul nopții, așa că oricine — nu vorbesc de 
măcelari — poate fura tot din interiorul acestui abator. 

Răul deci constă în independenţa de serviciu. Suni 
puţine orașe care mai menţin atâtea servicii 
independente și totuși așa de strâns legate prin 
atribuţiile lor, servicii care lucrând în neștirea 
inginerului orașului, numai lucrul bun nu poate 
produce. Nu se poate deci pretinde o îndrumare 
serioasă a lucrărilor de edilitate a orașului decât printr- 
o coordonare a tuturor serviciilor în chestiune prin 
contopirea tuturor acestor servicii azi independente 
într-un singur Serviciu tehnic sub conducerea 
Subsemnatului. Același personal va putea să-și 
conducă fiecare secţiunile lor, însă după un program 
aprobat de D-voastră și pus în aplicare prin noi. 

Domnule Primar, 

Propun unificarea serviciilor: salubrităţii, pompierilor, 
parcurilor, abatorului cu Serviciul nostru și pe motivul 
că lucrările în regie anul trecut au dat rezultate 
îmbucurătoare pentru comună. S-au făcut atâtea 
lucrări cu oamenii noșiri și cu zidarii și pavagii angajaţi 
cu luna ca niciodată și care ca cost nici nu pot suporta 
comparaţie cu lucrările de alţi ani date în antrepriză. 
Mii de lei i-au rămas comunei ca economie numai de 
la reparaţiile școlilor primare. Şi cum anul acesta vom 
avea de dărâmat o mulţime de case ce s-au expropriai 

și plătit cu o nouă echipă de zidari și cu oamenii 
serviciilor comunei, se vor putea face fără multe 
cheltuieli, o mulţime de lucrări pentru comună. Trebuie 
să facem un canton la rezervorul de apă, unde ni se 
sparg mereu geamurile (de răi făcători), canton în care 
vom instala un om din echipa apelor care va observa 
și nivelul apei pe fiecare zi. Mai trebuie să facem cu 
același material şi oameni o casă de adăpost și 
locuinţă la hala de alimentare de la Gropeni pentru 
personal, cum și alte construcții și lucrări pentru care 
vă vom întocmi devize deosebite și proiecte. O locuinţă 
se impune de îndată și la Abatorul comunal pentru ca 
personalul și oamenii de serviciu să stea și să 
locuiască acolo în timpul nopții. 

Domnule Primar, 

Deși lucrurile arătate de noi aici la prima vedere par 
mărunte și poate prea de detaliu, totuși ele sunt de o 
capitală importanţă. În cazul, însă, când propunerile 
noastre nu vor găsi aprobarea Dv. atunci, vă rog să 
binevoiţi a face ca prin alcătuirea noului buget să 
adăugaţi în statul Serviciului tehnic o echipă de zece 
oameni pe tot anul sau în cel mai rău caz pe opt luni 
(din an) cu care să putem nivela Cartierul Ştubeiu, 
executa șoseluirea lui, facerea rigolelor, regularea 
cursului pâraielor ce trec prin oraş, regularea străzilor 
mărginașe, așa de improprii acum pentru circulaţie. vă 
mai rog a aproba ca două căruțe cu boi de la Curte să 
ne stea exclusiv nouă la dispoziţie pentru cărarea 
materialelor necesare la punctul lucrării. Vă mai rog să 
binevoiţi a pune în buget sume cât mai mari la lucrările 
de pavaje şi la întreţinerea localurilor comunei. 

Domnule Primar, 

Comuna noastră rezemată în partea de est de albia 
râurilor unite Doamna și Argeș, la vest de dealurile 
cimitirului și comunei Smeura, în partea de nord 
prelungită până în Găvana, iar în partea de sud până 
în Prundu, ocupând o întindere de cam 5 km pătraţi 
este străbătută de o rețea de străzi de circa 33 km 
lungime (În această privință, a se vedea mai pe larg 
recensământul populaţiei din 1912). Cam 30 km din 
aceste străzi sunt prevăzute cu conducte publice de 
apă și cam 12 km liniari cu canale de scurgere. Aceste 
străzi sunt pavate cu bolovani de râu, cu pietriș și cu 
asfalt. Pavajul de asfalt este numai pe strada Şerban 
Vodă și Bulevardul Elisabeta Doamna, cam 3/5 din 
lungimea rețelei străzilor este acoperită cu pavaj de 
bolovani și pietriș, iar restul au caracterul unor drumuri 
de ţară pe care noroiul se usucă numai în timpul verilor 
pe secetă. Comuna are obligaţia prin oamenii săi să 
întreţină în bună stare toată această rețea de străzi și 
șosele din zona orașului cu toate că, lipsa de o 
legiferare serioasă în sensul de a nu deschide nimeni 
noi străzi în oraș, mai înainte de a le face pe a sa 
cheltuială practicabile, face ca comuna să suporte pe 
spesele sale și lucrări de îmbunătăţire a noilor străzi 
croite de particulari. (Avem cazul Câmpului Bisericii Sf. 
loan, cazul Câmpului Cristescu, cazul moşiei Căpitan 

Niţulescu, Căpitan Apostolescu, Colonel Chicoș, 
Lehrer). Cum se face acum întreţinerea acestei rețele 
de străzi? Cum se face întreţinerea podețelor comunei 
din parcuri? Cum se face întreţinerea localurilor 
comunei? Cum se face acum paza hotarelor moșiei 
orașului? 

În ipoteza că D-voastră veţi dispune contopirea 
tuturor serviciilor de edilitate ale comunei la un loc cu 
serviciul nostru, atunci vom avea posibilitatea de a 
organiza munca tuturor spre progresul instituţiei 
noastre comunale. Atunci vom împărţi echipele de 
întreţinerea curăţeniei străzilor și a pavajelor astfel: 


1. La lucrări de împietruire 

Din cei 40 măturători prevăzuţi în bugetul actual, vor 
fi permanenți: 

1. Unul pe strada Libertăţii; 

2. Unul pe bulevardul Elisabeta, între barieră și 
strada Maior Giurescu; 

3. Unul pe strada Tudor Vladimirescu și strada 
Dragoș Vodă; 

4. Unul pe strada Fraţii Golești și Cimitirul 
Armenesc; 

5. Doi pe strada Exerciţiului și străzile spre Turcești; 

6. Unul pe străzile Matei Basarab și Colonel Chicoş 
și Mircea Vodă; 

7. Unul pe strada Smeurii și șoseaua Cimitirului Sf. 
Gheorghe; 

8. Unul pe strada Trivalea; 

9. Unul pe strada Negru Vodă; 

10. Unul pe străzile Cazărmilor și Ştubeiu; 

11. Unul pe strada Costache Negri; 

12. Unul pe străzile Smârdan și Cuza Vodă. 

Aceștia vor sta permanenţi la posturile lor și vor face 
serviciul pe care-l fac cantonierii de pe șoselele 
naţionale și judeţene curăţind mereu noroiul în urma 
ploilor și așternând mereu piatră în gropile din bombeul 
străzii. Lucrările de întreţinerea pavajului de bolovani 
se vor face după un program stabilit de echipele de 
pavatori. La lucrările de reparatul asfaltului trebuie să 
se prevadă o sumă din buget pentru darea lor în 
antrepriză sau pentru cumpărarea unui cazan, plata 
unui lucrător special și a materialului ceea ce ar reveni 
la circa 3.000 lei sau 0,25 lei de mp suprafaţă asfaltată 
(cota normală pentru reparaţii de pavaj de asfalt). 


La curățirea străzilor 

Toţi măturătorii, 28 din cei 40 din buget vor mătura 
străzile după un program stabilit, iar în timpul zilei, câte 
un măturător-cantonier va face serviciul permanent de 
curățenie pe anumite porţiuni de străzi din centrul 
orașului. Oamenii serviciului de incendiu vor face în 
zile anumite exerciţii, iar cel puţin două zile pe 
săptămână vor merge în oraș, vor revizui toate gurile 
de incendiu, vor face un tablou pe străzi pentru ele, le 
vor numerota și vor învăţa toţi poziţia lor. După un 


Restituiri Pitești nr. 4/2021 


program stabilit vor face stropirea străzilor cu apă, 
întrebuințând garnituri bune. 


La serviciul parcurilor 

Pentru măturat și supravegheat: doi oameni la 
Grădina publică permanenţi, patru oameni la Parcul 
Trivalea. Restul oamenilor vor fi întrebuinţaţi la seră, la 
curăţenia pomilor, atât în parcuri cât și pe străzi și 
bulevarde. La serviciul de paza hotarelor moșiei 
orașului va trebui pe lângă cel prevăzut în buget care 
face mai mult pe încasatorul taxelor de nisip, încă un 
om care cunoaște bine hotarele, cum ar fi Băldan 
Dumitru care a mai fost multă vreme paznic de hotare 
și care să fie ocupat numai cu această însărcinare în 
mod exclusiv. | se va da la nevoie un cal de călărie, 
așa cum este la comuna Caracal și altele, pentru 
cercetarea urgentă a vreunui furt petrecut pe moșia 
orașului sau încălcare de hotare. Deși hotărnicia 
moșiei orașului făcută în ultimul timp n-a adus nicio 
lumină asupra dreptului deplin de proprietate pentru 
multe părţi din moșia orașului cotropite, sperăm că 
printr-o supraveghere continuă și prin acte de posesie 
de fapt repetate cât mai des, vom tăia pofta multora de 
a cotropi mai departe din moșia orașului. Cât de mult a 
fost cotropită moșia orașului rezultă dintr-un bogat 
material ce ne stă la dispoziţie în arhiva acestui 
Serviciu și care ar forma bazele unui adevărat studiu 
pe care din lipsă de spaţiu nu-l putem reda aici. 


Domnule Primar, 

Expunându-vă toate acestea, cred că mi-am făcut o 
datorie de conștiință pe care pentru bunul mers al 
serviciului ce conduc de mult o nutresc. Şi acum, să 
revin la personal. Timpul prin care trecem nu ne 
îngăduie o discuţie prea largă asupra retribuţiei 
personalului, totuși, în limita posibilului și a imperioasei 
necesități sunt dator 
să o fac. Din 
examinarea 
bugetelor la peste 
20 de comune 
urbane comparativ 
cu bugetul nostru și 


comparativ cu 
instalaţiile ce 
posedă comuna 


noastră, la niciuna 
n-am găsit așa 
personal restrâns ca 
la a noastră în ce 


privește Serviciul 
tehnic. Economia 
pentru comuna 
noastră a fost și 
punctul meu de 
vedere care mă| 

călăuzește neîncetat. De aceea, am primit mai întâi 
contopirea Serviciului tehnic cu [Serviciul] apelor în 
1910, reducând personalul în parte, mai apoi cu 
Serviciul canalizării orașului, reducându-se întreg 
personalul acelui serviciu. Prin aceasta, nu puţină 
economie s-a făcut comunei, iar eu cu personalul meu 
am avut de două ori mai multă muncă ca înainte. 
Graţie devotamentului faţă de Serviciu, s-a făcut faţă 
tuturor cerințelor ce s-au îndreptat către noi, 
subsemnatul cerând din ce în ce mai mult fiecărui 
funcţionar în parte în îndeplinirea funcţiunii. 
Împovărătoarea muncă ce se săvârșește m-ar obliga 
să vă rog deci a argumenta lefile tuturor funcţionarilor 
din serviciul meu. Împrejurările prin care trecem însă 
nepermiţând acest lucru, vă rog Domnule Primar, ca 
luând cunoștință de cele mai sus arătate, să vă întăriţi 
în convingerea că, pe dată ce timpurile vor deveni 
normale, situaţia funcţionarilor acestui serviciu trebuie 
și merită a fi neapărat îmbunătăţită pentru ca ei să se 
poată păstra întru totul curaţi și cinstiţi în mediul în care 
fatal sunt ţinuţi să trăiască și împovăraţi așa cum sunt 
de nevoile ce cresc zilnic. 


Şeful Serviciului tehnic comunal, 
Inginer N.C. Dumitrescu 


Note: 
1Serviciul Judeţean Argeș al Arhivelor Naţionale (SJAN 
Argeș), fond Primăria Piteşti, dosar 22/1916, f. 53-62. 

Se referă la curtea Serviciului salubrităţii publice, aflată 
în strada Brătianu, colț cu strada Libertăţii, pe fosta 
proprietate achiziționată de Primăria Pitești de la Gheorghe 
T. Brătianu în anul 1893. 

Cultură gastronomică 
în Ţara Românească 
în vremea lui Neacșu 


sia 


Hrana este cultură și civilizaţie. Destul de repede și 
în timpuri istorice despre care nu știm nimic a încetat 
să mai fie doar nevoie. Hrana se simte (o vezi, o pipăi, 
O guști, o auzi și mai ales o miroși), se vorbește și se 
trăiește. Hrana este vie. Asemeni istoriei. Să scrii 
despre istorie înseamnă să scrii despre viaţă și să nu 
dai deoparte nicio sursă istorică. Tot așa și când 
scriem despre hrană. Să scrii despre istorie 
gastronomică înseamnă să lași liberă imaginaţia să 
caute informaţii pretutindeni: ce se mânca, cum se 
gătea și cine gătea, când se gătea și când se mânca, 
hrana și identitatea socială (femeie, bărbat, copil, 
sărac și bogat; domn, nobil, călugăr, soldat etc.); 
ingrediente și cum erau ele combinate şi cu ce scop: 
gusturi și culori diferite; unde se gătea și unde se 
mânca; veselă și tacâmuri; elemente de vocabular; 
hrana în cultura populară: basme, poezii, proverbe și 
ghicitori despre mâncare; reguli de comportare la 
masă; foamete și abundență; logistica aprovizionării cu 
hrană a marilor centre urbane și mai ales a armatelor 
pe timp de război; schimburile comerciale cu produse 
culinare; excesul de estetică culinară (muzicieni care 
ieșeau din plăcinte coapte sau tablouri culinare care 
redau scene de bătălie); hrana și sănătatea (fizică și 
spirituală; cantitate vs. calitate); alimente interzise (din 
motive medicale, culturale, religioase) și lista poate 
continua pe multe pagini. 

Credem important de menţionat faptul că 
gastronomia vremurilor trecute nu are atât de multe în 
comun cu cea a prezentului nostru. Chiar dacă multe 
dintre ingrediente și poate și rețete sunt cam aceleași, 
ele nu mai au gustul de atunci (nici forma, culoarea, 
calităţile nutritive etc.). Cerealele de acum nu mai sunt 
cele din evul mediu românesc, iar acelea nu mai erau 
deloc similare cu cele din vremea antică. 

De asemenea, arta culinară este dinamică, este în 
continuă schimbare, astfel încât este greu, dacă nu 
imposibil, să identificăm așa-numitele bucătării 
naţionale. În toată istoria omenirii, graniţele dintre state 
au fost politice, administrative, militare; foarte rar și 
culturale. S-a considerat aproape dintotdeauna că 
sufletul unei societăţi este exprimat și prin modul de 
pregătire a hranei. Ce mănâncă oamenii poate fi o 

lui Neagoe Basarab 

reflecţie a mediului înconjurător, dar nu este o realitate 
complet dependentă de acesta. Gastronomia exprimă 
o percepţie care poate dura câteva secole (cum e 
cazul vinurilor franceze din regiunea Bordeaux) sau 
câteva clipe. 

După cum este potrivit, atunci când studiem 
gastronomia unui spaţiu geografic într-o anumită 
perioadă istorică, principalele surse către care ne 
îndreptăm sunt cărţile de bucate. Din păcate, pentru 
Țara Românească prima carte de bucate pe care o 
cunoaștem datează abia din timpul lui Constantin 
Brâncoveanu, scrisă, cel mai probabil, de stolnicul 
Constantin Cantacuzino. Cărţi de bucate se regăsesc 
în țări vestice precum Anglia, Italia, Franţa și multe 
detalii gastronomice putem afla și din lucrările 
publicate despre arta culinară din statele vecine 
(Polonia, Ungaria, Imperiul Otoman). 

Reţinem, pentru comparaţie, câteva detalii 
gastronomice dintr-o carte de bucate maghiară din 
Transilvania, aparent aparţinând lui Gyulafy Lestar, 
editată de Radvanszky Bela mult mai târziu, scrisă în 
a doua jumătate a secolului al XVI-lea (am descoperit- 
o doar într-o variantă online, tradusă în limba engleză). 

Cartea de bucate cuprinde numeroase rețete de 
carne de vită: cu pătrunjel; sos de usturoi; piper; 
prăjită cu tarhon și sos de salvie; cu fructe de ienupăr; 
orez; mazăre; agrișe, morcovi, măcriș, sparanghel, 
păstârnac, frunze de varză, hrean, varză, ceapă și 
oțet, must, măghiran și salvie; limbă de vacă în diferite 
combinaţii: sos roșu, sărată; ficăţei de vacă cu piper 
negru, picior de vacă cu usturoi sau cu sos de 
cuișoare; carne de vițel sărată, carne de vițel cu sos 
acru, sos picant, piper negru, suc de lămâie; carne de 
miel cu: varză roşie, oțet și ceapă, morcovi, sos, orez, 
mazăre, linte, lapte sărat; carne de porc: usturoi, 
ceapă, piper negru, hrean, diferite sosuri, cuișoare, 
cârnaţi de porc; carne de vânat: căprioare, iepuri de 
câmp. Dintre peștele aminiii în reţete regăsim știucă, 
crap, lin, sturion, somn, belugă, păstrăv, biban, cod, 
țipar, hamsii, somon etc. (sare, felii de şuncă, usturoi, 
diferite sosuri condimentate, ceapă). Alte rețete în 
afară de carne şi pește: gogoși, pastă de migdale, 
migdale cu brânză, salate de: sparanghel, capere, 

hamei, cicoare, păpădie, morcovi, varză etc; ștrudel 
(plăcintă); rețete pe bază de lactate; sosuri: migdale, 
ghimbir, sos de ierburi, nuci; prune; mere; prăjituri din 
pere, orez, smochine, căpșuni, cireșe; ouă; ciuperci; 
anghinare; mazăre; fasole verde; castravete. 


kk 


Având în vedere cele descrise mai sus, în privința 
gastronomiei din Țara Româneasca în vremea lui 
Neacșu din Câmpulung, putem construi, cu rezerve, 
desigur, un model culinar. 

Pâinea (albă, din făină albă de grâu pentru elite; din 
alte cereale- secară, spre exemplu-, pentru popor) era 
destul de proaspătă, doar cei mai puţin înstăriți 
mâncau pâine veche de mai multe zile. Adesea însă, 
pâinea mai veche era tăiată în felii și transformată în 
platou, diversele feluri de mâncare servindu-se pe 
astfel de "vase”. Alteori era răzuită și fărâmiţată în 
sosuri. 

Gustul pe care îl putem doar “ghici” din documente 
era obținut prin adăugarea condimentelor. În afară de 
sare și usturoi, după cum arată actele comerciale, se 
mai foloseau  șofranul, chimenul,  scorţișoara, 
cuișoarele, ghimbirul, mierea și altele. De asemenea, 
pentru gustul mâncărurilor se mai utilizau lămâile, 
strugurii și chiar și vinul și laptele de migdale. Dacă 
bucătarul era interesat de culoarea felului de mâncare, 
alegea ingredientele potrivite pentru rezultatul dorit 
(șofranul pentru culoarea galben, pătrunjelul pentru 
culoarea verde etc.). Tot în acest sens, pentru culoare 
și pentru gust, mai puteau fi întrebuințate menta, 
cireșele, măcrișul, sucul acru de fructe, oţetul. 

Printre celelalte ingrediente, din categoria legumelor 
erau întâlnite varza, napii, prazul, dovlecii, fasolea și 
lintea, mazărea, spanacul, loboda, urzicile, 
păstârnacul, morcovii etc. 

După cum arată actele comerciale, se mânca foarte 
mult pește, mai ales în zilele de posi. Peștele era în 
acea perioadă o mare bogăţie a Țării Românești; 
existau bălți întinse, aflate în proprietatea domniei, 
boierilor, mănăstirilor și știm și de unele obligaţii ale 
țăranilor faţă de domn cu privire la pescuit. Peștele era 
consumat în ţară și era și exportat, sărat, în afara 
granițelor, cel mai adesea prin intermediari (negustori 
munteni), dar uneori negustorii străini îl puteau 
cumpăra direct de la producători. Documentele 
comerciale arată exporturi masive de crap, știucă, 
morun, somn, scrumbie, plătică, șalău; dar și icre 
negre, caviar, icre de morun, ştiucă și de crap. În unele 
menţiuni ale bucătăriei occidentale se specifică faptul 
că se utilizau smochinele și siafidele ca garnitura 
pentru pește. Și știm că și unele și altele se regăsesc 
în spațiul românesc. 

Majoritatea felurilor de mâncare pentru elite aveau 
la bază carnea. Se consumau carnea de vită, porc, 
oaie, pasăre, precum și carnea de vânat (căprioară, 
păsări sălbatice: prepeliță, potârniche), iepuri etc.) 
Credem că de cele mai multe ori carnea gătită era 
însoţită de sosuri. În afară de vânat, printre 
ingredientele bucătăriei din Țara Românească de 
atunci mai erau folosite celelalte produse alte pădurii: 
ciuperci, fructe de pădure; în timp ce în propria 
gospodărie, se puteau alătura diferitelor legume și 
rădăcinoase, fructe precum mere, pere, prune și altele. 

O altă sursă de ingrediente și de feluri de mâncare 
o reprezintă ouăle și lactatele (brânză, lapte, cașcaval, 
caş etc.). 

Modurile de pregătire erau fierberea, coacerea, 
frigerea și prăjirea. Prima era cea mai uzitată, fiind cea 
mai ușoară; puţine curţi erau pregătite și echipate 
pentru a coace, frige și prăji (mai ales carnea). Se 
gătea cu unt, ulei, dar și cu untură. Gustul varia în 
funcţie de ingrediente și de cantitatea acestora și 
putea fi atât acru, cât și dulce și sărat. Dulcele încă nu 
exista ca desert (acesta este un concept al epocii 
moderne), dar se consumau cu siguranţă felurite tarte 
și plăcinte. Mierea era folosită pentru îndulcit, probabil 
mai mult decât zahărul (deși cunoscut, acesta va fi 
folosit pe scară largă ceva mai târziu). Desigur, într-un 
fel se hrăneau elitele și într-altul celelalte categorii 
sociale. Nu știm dacă preparatele culinare erau aduse 
pe rând sau toate odată; posibil să fi fost mai mereu 
reci; nu știm dacă exista o ordine în care acestea erau 
servite. În privința spaţiilor în care se mânca, putem 
aprecia că în afară de locuinţele private și de hrana 
care se mânca pe drum, existau și localuri în care 
călătorii puteau servi masa, nu doar dormi (nu le 
putem spune restaurante, în mod cert, nu în sens 
modern- probabil se servea un fel de "meniu al zilei” și 
uneori doar între anumite ore, nici măcar pe durata 
întregii zile). 


kăkă 


Printre cele mai importante surse cu privire la viaţa 
cotidiană a Țărilor Române în perioadele medievală și 
premodernă sunt relatările călătorilor străini, apărute în 
mai multe volume în ultima jumătate de veac. Pe 
măsură ce secolele trec, aceste scrieri devin mai 
numeroase și mai bogate în informaţii cu privire la 
realităţile sociale și culturale românești (nu doar la 
aspectele politice, economice și militare). Din păcate, 
din ce s-a descoperit și publicat până acum, în ceea ce 
privește gastronomia, ele nu sunt darnice pentru 
perioada studiată de noi. 

Pentru secolul al XVI-lea, chiar dacă nu cu detalii 
gastronomice relevante, o sursă utilă este lucrarea 

Învățăturile lui Neagoe Basarab către fiul său 
Theodosie. Un scurt fragment al acesteia este denumit 
"lar a lui Neagoe Voevodul învăţătură cătră fie-său 
Theodosie și cătră alţi domni, cătră toţi. Cum să cade 
Domnilor să șază la masă și cum vor mânca și vor 
bea”. Neagoe Basarab consideră important ca un 
voievod să ia masa împreună cu boierii săi, indiferent 
de bogăţia și de rolul acestora în cadrul statului. Pentru 
domnul român, trupul poftește mâncarea și băutura, 
apoi poftește, desigur, și veselia. Sfaturile sale sunt 
îndreptate către echilibru și cumpătare și ferirea de 
beţie. Pentru el, omul este între viaţă și moarte și e 
bine să nu ne slobozim mintea de tot spre veselie. El 
își sfătuieşte fiul să fie plăcut și vesel înaintea lui 
Dumnezeu, acesta fiind cel care l-a uns spre domnie și 
nu oamenii și să se înconjoare de slujitori buni și drepți, 
putând astfel și el să cârmuiască ţara cu aceleași 
valori. Mai scrie Neagoe Basarab că este potrivit cu 
obiceiurile ţării ca la aceste mese domnești să fie 
muzică și jocuri și că Domnul e bine să le dăruiască 
mesenilor, dar el să se poarte chibzuit și să nu își plece 
mintea către ele, rămânând desăvârșit și întreg. lar în 
privința băuturii, ea îngreunează trupul, apoi mintea și 
în cele din urmă sufletul și nu aduce niciun folos. 
Dimpotrivă. Domnul este sfătuit să fie moderat, dar să 
se asigure că invitaţii săi la masă au băutură cât 
poftesc și să biruiască mintea lui pe a acestora și nu 
invers. În aceste situaţii, Domnul țării ar face bine să nu 
dăruiască nimic nimănui la beţie, nici să se mânie și să 
pedepsească, ci să fie îngăduitor cu tot ce vor face și 
spune slujitorii săi la beţie pentru că el i-a adus în acea 
stare, spre a-i cunoaște. "Deci cum l-ai îmbătat, așa-i 
și îngădue”, scrie Neagoe. Tot în privinţa ceremonialul 
meselor domnești ni se transmite existența unor 
rânduieli precise și în privința locurilor ocupate de 
fiecare dintre cei prezenţi. Domnul este sfătuit să fie cu 
mare băgare de seamă să nu schimbe aceste locuri 
pentru a nu suferi cei în cauză, neștiind cu ce l-au 
supărat pe voievod: "Pentru aceia i să întristează inima 
și să vatămă ca cu o rană. Că inima omului iaste ca 
sticla, decii sticla să sparge, cu ce o vei mai cârpi?”. 
Mai departe, într-alt loc, Neagoe sfătuiește pe fiul său 
despre cum să organizeze mesele prilejuite de vizitele 
solilor importanţi. De câte ori era posibil, era considerat 
oportun ca solul să fie cinstit și ospătat înainte să 
primească răspunsul. Masa trebuia să fie organizată, 
folosind tot luxul existent: de la pahare de argint până 
la multe feluri de mâncare aduse, pe rând, unele după 
altele, și băuturi mai bune și mai dulci. 


kkăk 


Vă propun să ne imaginăm la final de călătorie 
gastronomică pe ţăranul român de acum cinci sute de 

ani, pe băncuţa lui din casă, prinsă de perete, în faţa 
mesei, frângând un codru de pâine veche în zeama din 
blid și mâncând cu poftă, înainte să își arunce alte 
câteva merinde în iraistă și să plece la muncile zilei. 
Seamănă și, totuși, nu seamănă cu unele amintiri cu 
bunicii noştri. Să ni-l imaginăm pe Neagoe Basarab 
primind la masă pe boierii săi potrivit sfaturilor scrise 
fiului său. Să ni-l aducem în minte pe Neacșu din 
Câmpulung (să ni-l închipuim fiecare cum dorim), și 
să-l vedem la masă, gustând cu bucurie și plăcere din 
toate felurile de mâncare aduse de bucătari, acasă, în 
Câmpulungul Muscelului. Și, de ce nu: să ni-l 
imaginăm și făcând negoţ cu alimente. De toată acea 
lume ne desparte, iată, acum, o jumătate de mileniu. 
Și, totuși, istoria reduce distanta în timp și uneori îl 
face pe acesta mai puţin liniar. Trecutul nu mai e atât 
de departe, ci ceva mai aproape, mai familiar. Nu doar 
căutăm să îl cercetăm și să îl scriem. Nu doar vrem să 
vorbim despre el. Azi, vrem mai mult: să îl simţim. Să 
fie parte din noi. Istoria (și nu doar cea gastronomică) 
este și sentiment. 


Notă: 

Articolul a fost publicat și în volumul Pe urmele lui Neacșu 
din Câmpulung, coord. Claudiu-lon Neagoe, Constantin 
Bărbulescu, Ovidiu Udrescu și apărut la Editura Mega, Cluj- 
Napoca, 2021, pp. 139-144. 

